
ΤΕΥΧΟΣ ΔΕΥΤΕΡΟ Αρ. Φύλλου 722 

19 Μαΐου 1999 


ΑΠΟΦΑΣΕΙ Σ 

Έκθεση πεπραγμένων του Εθνικού Συμβουλίου Ραδιοτη¬ 
λεόρασης έτους 1998. 

ΕΘΝΙΚΟ ΣΥΜΒΟΥΛΙΟ ΡΑΔΙΟΤΗΛΕΟΡΑΣΗΣ 

Σύμφωνα με το άρθρο 15 § 5 του νόμου 2644/1998, το Ε¬ 
θνικό Συμβούλιο Ραδιο-τηλεόρασης συντάσσει μέχρι την 
31η Μαρτίου κάθε έτους έκθεση πεπραγμένων για το 
προηγούμενο έτος, την οποία υποβάλλει προς τον Πρω¬ 
θυπουργό, τον Πρόεδρο της Βουλής και τον Υπουργό 
Τύπου και Μέσων Μαζικής Ενημέρωσης. 

Η έκθεση πεπραγμένων για το προηγούμενο έτος 1998 
έχει ως ακολούθως. 

I ΝΟΜΙΚΗ ΘΕΣΗ, ΑΠΟΣΤΟΛΗ ΚΑΙ 
ΣΥΓΚΡΟΤΗΣΗ ΤΟΥ ΕΣΡ 

Το Εθνικό Συμβούλιο Ραδιοτηλεόρασης (στο εξής: 
ΕΣΡ) αποτελεί ανεξάρτητη διοικητική αρχή επιφορτισμέ¬ 
νη με τη διοικητική εποτττεία των ηλεκτρονικών μέσων μα¬ 
ζικής ενημέρωσης (ραδιοφωνικών και τηλεοπτικών σταθ¬ 
μών) και τον έλεγχο της τήρησης του νόμου από αυτά στο 
χώρο λειτουργίας τους, 

1. Το νομικό καθεστώς του ΕΣΡ 

Το ΕΣΡ ιδρύθηκε με το νόμο 1866/1989περί«Ίδρυση(ς) 
Εθνικού Συμβουλίου Ραδιοτηλεόρασης και παροχή(ς) α¬ 
δειών για την ίδρυση και λειτουργία τηλεοπτικών σταθ¬ 
μών». Πολλές από τις διατάξεις του νόμου αυτού που 
αφορούν το ΕΣΡ έχουν έκτοτε τροποποιηθεί με διατάξεις 
μεταγενέστερων νομοθετημάτων, τα σπουδαιότερα από 
τα οποία είναι σήμερα ο νόμος 2173/1993 περί «Ανασυ¬ 
γκρότηση^) του Εθνικού Συμβουλίου Ραδιοτηλεόρασης 
(κλπ.)>*. ο νόμος 2328/1995 για το «Νομικο καθεστώς της 
ιδιωτικής τηλεόρασης και της τοπικής ραδιοφωνίας 
(κλπ.)» και ο νόμος 2644/1998 «Για την παροχή συν¬ 
δρομητικών ραδιοφωνικών και τηλεοπτικών εκπομπών 
(κλπ.)». Το ΕΣΡ αφορούν επίσης άμεσα, μεταξύ άλλων, τα 
Προεδρικά Διατάγματα 213/1995 για την «Οργάνωση και 
λειτουργία του Εθνικού Συμβουλίου Ραδιοτηλεόρασης 
και της Γραμματείας του κλπ.» και 310/1996 «Για τον έ¬ 
λεγχο της διαφάνειας στον ευρύτερο χώρο των Μ.Μ.Ε.». 

Από τις προαναφερθείσες ρυθμίσεις προκύπτει ο χαρα¬ 
κτήρας του ΕΣΡ ως μιας διοικητικής αρχής υπαγόμενης 
στην εποπτείατου Υπουργείου Τύπου και Μέσων Μαζικής 


Ενημέρωσης, η οποία περιβάλλεται με μεγάλο βαθμό α¬ 
νεξαρτησίας. Η ανεξαρτησία αυτή συνίσταται πρωτίιπως 
αφενός στο ότι ως προς το σύνολο των δραστηριοτήτων 
του το ΕΣΡ υπόκειται μόνο στον έλεγχο νομιμότητας των 
αποφάσεων του από τον Υπουργό Τύπου και Μέσων Μα¬ 
ζικής Ενημέρωσης και αφετέρου στο ότι τα μέλη του, από 
τη στιγμή που διορίζονται, δεν υπόκεινται σε κανενός 
είδους δεσμεύσεις πέρα του Συντάγματος και των νόμων 
και δεν μπορούν να αντικατασταθούν μέχρι τη λήξη της 
θητείας τους, 

Η θεσμική αυτή θέση και ανεξαρτησία του ΕΣΡ συνδέε¬ 
ται στενά με το χαρακτήρα του ως εκφραστή της κοινω¬ 
νίας των πολιτών. Κοινωνία των πολιτών αποκαλείται το 
σύνολο των πολιτών θεωρούμενο από τη σκοπιά του δη¬ 
μόσιου εκείνου χώρου όπου διενεργείται η ανταλλαγή α¬ 
πόψεων και σχηματίζονται οι γνώμες των πολιτών γύρω α¬ 
πό τα πολιπκά, ηθικά και πολιτιστικά αγαθά που κρίνονται 
άξια να προστατεύονται και να προάγονται κατά τη συλ¬ 
λογική διαμόρφωση ιης κοινωνικής συμβίωσης. Ο χώρος 
αυτός της «δημόσιας χρήσης του λόγου» διακρίνετε» α¬ 
φενός από τον πολιτειακό χώρο των ποικίλων κρατικών 
δραστηριοτήτων και αφετέρου από την ιδιωτική κοινωνία 
και οικονομία και αποτελεί το υπόβαθρο, επί του οποίου 
λειτουργεί η δημοκρατία. Είναι προφανές ότι στο χώρο 
αυτό κινούνται και ασκούν επιρροή τα μέσα μαζικήο ενη¬ 
μέρωσης και μεταξύ αυτών εξαιρετικά σημαντική και 
προέχουσα θέση κατέχουν το ραδιόφωνο και η τηλεόρα¬ 
ση. Το ΕΣΡ. με τις εποπτικές-ρυθμιστικές και κατασταλπ- 
κές αρμοδιότητες του, είναι επιφορτισμένο με την προά¬ 
σπιση της ακώλυτης λειτουργίας αυτού του χώρου. Κατά 
τούτο έχει ανάγκη μιας θεσμικής ανεξαρτησίας που να εκ¬ 
φράζει τη σχετική αυτονομία της κοινωνίας των πολιτών 
τόσο απέναντι στην κρατική εξουσία όσο και απέναντι σε 
ιδιωτικές δυνάμεις και επιρροές ικανές να πα¬ 
ραμορφώσουν την τόσο κρίσιμη γιά τη δημοκρατία μας 
λειτουργία της. 

2. Η αποστολή του ΕΣΡ 

Η αποστολή του ΕΣΡ συνδέεται στενά με τις επιταγές 
του Συντάγματος, της νομοθεσίας της Ευρωπαϊκής Ένω¬ 
σης και της ελληνικής νομοθεσίας, που απαιτούν ατό τα 
ηλεκτρονικά μέσα μαζικής ενημέρωσης να λειτουργούν 
με συνείδηση της κοινωνικής σημασίας του ενημερω¬ 
τικού, ψυχαγωγικού και μορφωτικού τους έργου και με 

σεβασμό του δημοκρατικού πολιτεύματος και των δικαι¬ 
ωμάτων των πολιτών. Ήδη από το άρθρο 15 του Συντάγ¬ 
ματος θεσπίζεται το καθήκον των ραδιοφωνικών και τη¬ 
λεοπτικών σταθμών να υπηρετούν την αντικειμενική και 
με ίσους όρους μετάδοση πληροφοριών και ειδήσεων κα¬ 
θώς και των προϊόντων λόγου και τέχνης, κατά τρόπο που 
να εξασφαλίζεται επίσης η ποιοτική στάθμη των εκ¬ 
πομπών που επιβάλλει η κοινωνική αποστολή τους και η 
πολιτιστική ανάπτυξη της Χώρας. Παράλληλα προς την 
προστασία των αγαθών αυτών που επιβάλλει το άρθρο 15 
του Συντάγματος, κατά τη λειτουργία των ραδιοφωνικών 
και τηλεοπτικών σταθμών οφείλει να επιδεικνύεται σεβα¬ 
σμός και σε άλλα αγαθά που προστατεύονται από τις λοι¬ 
πές συνταγματικές διατάξεις και, κατ' εξειδίκευσή τους, 
από την ραδιοτηλεοπτική νομοθεσία. Τα αγαθά αυτά είναι 
η ελευθερία του λόγου και του τύπου, η ελευθερία του 
στοχασμού και της θρησκευτικής συνείδησης, η ανθρώ¬ 
πινη αξιοπρέπεια, η προσωπικότητα, ο ιδιωτικός βίος και 
η τιμή και υπόληψη των πολιτών, η πνευματική και ηθική α¬ 
νάπτυξη των ανηλίκων, η ελευθερία της επαγγελματικής 
και οικονομικής δραστηριότητας και του ανταγωνισμού 
κ.ά. 

Η επιτασσόμενη από την έννομη τάξη μας προστασία 
των παραπάνω αγαθών προδιαγράφει και τα καθήκοντα 
και τις αρμοδιότητες του ΕΣΡ. Τα καθήκοντα και αρ¬ 
μοδιότητες του ΕΣΡ μπορούν να καταταχθούν σε τρεις 
μεγάλες κατηγορίες: (α) καθήκοντα-αρμοδιότητες διοι¬ 
κητικής εποπτείας, (β) καθήκοντα-αρμοδιότητες ελέγχου 
περιεχομένου των εκπομπών και (γ) καθήκοντα-αρμοδιό¬ 
τητες προγραμματισμού και επικοινωνίας. Ειδικότερα: 

(α) Στην κατηγορία των καθηκόντωναρμοδιοτήτων διοι¬ 
κητικής εποπτείας ανήκουν ιδίως 

• η έκφραση σύμφωνης γνώμης για τη χορήγηση άδει¬ 
ας λειτουργίας ραδιοφωνικού ή τηλεοπτικού σταθμού ή 
παροχής συνδρομητικών ραδιοφωνικών και τηλεοπτικών 
υπηρεσιών η εκφραζόμενη γνώμη περιλαμβάνει τόσο ε¬ 
κτιμήσεις συνδρομής των νόμιμων προϋποθέσεων όσο 
και εκτιμήσεις σκοπιμότητας (οικονομική βιωσιμότητα, 
πληρότητα προγράμματος κ.ά.) 

• ο έλεγχος της διαφάνειας των ιδιοκτησιακών σχέσε¬ 
ων στις επιχειρήσεις που λειτουργούν ραδιοφωνικούς ή 
τηλεοπτικούς σταθμούς ή παρέχουν τις ως άνω συν¬ 
δρομητικές υπηρεσίες, ο έλεγχος των μεταβιβάσεων 
ολόκληρων ή μέρους των επιχειρήσεων αυτών και γενικό¬ 
τερα κάθε μεταβολής ιδιοκτησιακών σχέσεων που τις 
αφορούν, η τήρηση μητρώου διαφάνειας για τα ζητήματα 
του ιδιοκτησιακού καθεστώτος των παντός είδους επιχει¬ 
ρήσεων που δραστηριοποιούνται στον ραδιοτηλεοπτικό 
χώρο, καθώς και ο έλεγχος της τυχόν κατάχρησης δε¬ 
σπόζουσας θέσης από επιχειρήσεις παροχής συνδρομη¬ 
τικών ραδιοφωνικών και τηλεοπτικών υπηρεσιών ή παρα¬ 
γωγής και διαχείρισης προγραμμάτων 

• ο έλεγχος της τήρησης των τεχνικών προδιαγραφών 
(συχνότητα, ένταση, τοπικά όρια εκπομπής κλπ.) λειτουρ¬ 
γίας των ραδιοφωνικών και τηλεοπτικών σταθμών που 
έχουν καθοριστεί για τον καθένα από αυτούς στην άδεια 
λειτουργίας τουΧ σημειωτέον ότι α έλεγχος αυτός αφορά 
μόνο τους σταθμούς που λειτουργούν νόμιμα, ενώ για 
τους σταθμούς που λειτουργούν παράνομα το ΕΣΡ δεν έ¬ 
χει καμία αρμοδιότητα ελέγχου ή παρέμβασης ώστε να 
παυσει η λειτουργία τους 

• ο έλεγχος σεβασμού των πνευματικών και συγγενι¬ 
κών δικαιωμάτων επί των μεταδιδόμενων από τους σταθ¬ 


μούς πνευματικών και καλλιτεχνικών έργων και παραστά- 
σεων/εκτελέσεών τους, σε όση έκταση αναθέτει ο νόμος 
στο ΕΣΡ τον έλεγχο αυτό 

• ο έλεγχος των μεταδιδόμενων δωρεάν από τους ρα¬ 
διοτηλεοπτικούς σταθμούς κοινωνικών μηνυμάτων 

• η συνεργασία με τις εταιρείες που διενεργούν έρευ¬ 
νες ραδιοτηλεοπτικής αγοράς και ιδίως μετρήσεις α¬ 
κροαματικότητας και τηλεθέασης, με στόχο τη διαμόρ¬ 
φωση ακριβούς εικόνας του τμήματος της αγοράς που 
αφορά τα ηλεκτρονικά μέσα μαζικής ενημέρωσης 

• ο λοιπός έλεγχος νομιμότητας, που αφορά την τήρη¬ 
ση ενός πλήθους ειδικών όρων που θέτει ο νόμος για τη 
λειτουργία των ραδιοφωνικών και τηλεοπτικών επιχειρή¬ 
σεων, όπως είναι ιδίως διάφορες υποχρεώσεις κα¬ 
ταβολής τελών, διάθεσης ποσοστού των ετήσιων κερδών 
τους στο δημόσιο και σε ν.π.δ.δ. για παραγωγή ταινιών, 
κάλυψης ορισμένου ποσοστού εκπομπών με προγράμμα¬ 
τα ευρωπαϊκής και ελληνικής παραγωγής κ.ο.κ. 

(β) Στην κατηγορία των καθηκόντωναρμοδιοτήτων ε¬ 
λέγχου του περιεχομένου των εκπομπών, ο οποίος είναι 
τόσο προληπτικός όσο και κατασταλπκός-κυρωτικός, α¬ 
νήκουν ιδίως 

• ο έλεγχος των ενημερωτικών εκπομπών ως προς το 
αν τηρούν τις αρχές της αντικειμενικής, ισότιμης, 
πλήρους, μετριοπαθούς και αξιόπιστης μετάδοσης των 
πληροφοριών και των ειδήσεων, με τρόπο που να αναδει- 
κνύει τον πλουραλισμό των απόψεων, να σέβεται τα πρό¬ 
σωπα που τις εκφράζουν και να προάγει τον δημοκρατικό 
διάλογο 

• ο έλεγχος των πάσης φύσεως (ενημερωτικών, ψυχα¬ 
γωγικών και λοιπών) εκπομπών ως προς το αν τηρούν 
τους κανόνες προστασίας των ανηλίκων τόσο κατά την 
παρουσίασή τους σ' αυτές όσο και με την αποφυγή έκθε¬ 
σής τους σε βίαια, πορνογραφικά ή άλλα θεάματα ικανά 
να θέσουν σε κίνδυνο τη σωματική, πνευματική και ηθική 
τους ανάπτυξη 

• ο έλεγχος των πάσης φύσεως εκπομπών ως προς το 
αν εκπληρούν τις υποχρεώσεις σεβασμού της ανθρώπι¬ 
νης αξιοπρέπειας, του προσωπικού πόνου, του ιδιωτικού 
βίου, της προσωπικότητας, τιμής και υπόληψης των πολι¬ 
τών και αν τηρούν το καθήκον επανόρθωσης όταν τους 
ζητηθεί από τους θίγόμενους 

• ο έλεγχος των πάσης φύσεως εκπομπών ως προς το 
αν σέβονται τις ειδικές κατηγορίες προσώπων για τις 
οποίες υπάρχει κίνδυνος κοινωνικού αποκλεισμού και ι¬ 
δίως αν τηρούν την υποχρέωσή τους να αποφεύγουν την 
διάδοση ή ενίσχυση τυχόν αισθημάτων ξενοφοβίας και 
ρατσισμού 

• ο έλεγχος της μετάδοσης διαφημίσεωντόσο ως προς 
την τήρηση των νόμιμων χρονικών ορίων και του αριθμού 
των επιτρεπόμενων ανά είδος εκπομπής διακοπών όσο 
και ως προς την τήρηση των κανόνων και περιορισμών πε¬ 
ριεχομένου των διαφημιστικών μηνυμάτων 

• η συνεργασία με τις εταιρείες που διενεργούν έρευ¬ 
νες ραδιοτηλεοπτικής αγοράς και ιδίως μετρήσεις α¬ 
κροαματικότητας και τηλεθέασης με στόχο τη διευκόλυν¬ 
ση της παρακολούθησης της τήρησης των όρων του 
νόμου ως προς τον διαφημιστικό χρόνο 

• η λήψη όλων των κατάλληλων μέτρων για την εξα¬ 
σφάλιση υψηλής ποιοτικής στάθμης των εκπομπών και 
της πολιτιστικής ανάπτυξης της χώρας 

(γ) Στην κατηγορία των καθηκόντων-αρμοδιοτήτων 
προγραμματισμού και επικοινωνίας ανήκει ιδίως 

• η διατύπωση προτάσεων προς τη Βουλή (Επιτροπή 
Θεσμών και Διαφάνειας) και προς το Υπουργείο Τύπου 
και Μέσων Μαζικής Ενημέρωσης για τη θέσπιση νομοθε· 
τημάτων ή τη λήψη διοικητικών μέτρων προς καλύτερη ε¬ 
πίτευξη των στόχων και λυσιτελέστερη προστασία των α¬ 
γαθών που επιτάσσουν το Σύνταγμα και οι νόμοι του 
κράτους 

• η σύνταξη ή ανάθεση ερευνών και μελετών (κοινω¬ 
νιολογικών, νομικών, τεχνικών κ.ά.) και η συνεργασία με 
ΑΕΙ και ερευνητικά ινστιτούτα για την καλύτερη γνώση 
του ραδιοφωνικού και τηλεοπτικού πεδίου και των ανα¬ 
γκών ρυθμιστικής παρέμβασης τόσο στη χώρα μας όσο 
και διεθνώς και η διοργάνωση συναφών επιστημονικών 
εκδηλώσεων 

• η συνεργασία με τις αντίστοιχες ελεγκτικές αρχές ξέ¬ 
νων χωρών και ιδίως των εταίρων μας στην Ευρωπαϊκή Έ¬ 
νωση, η συμμετοχή σε επιτροπές της Ένωσης, σε διε¬ 
θνείς συναντήσεις συντονιστικών οργάνων των ελεγκτι¬ 
κών αρχών, η συμμετοχή και διοργάνωση ημερίδων και 
συνεδρίων σε θέματα απτόμενα του ραδιοτηλεοπτικού 
χώρου και της εποπτείας του, η ενημέρωση για τις τε¬ 
χνολογικές εξελίξεις και τα ανακύπτοντα νέα ρυθμιστικά 
προβλήματα 

• η δημιουργία δικτύων επικοινωνίας για θέματα 
εποπτείας και ελέγχου των ηλεκτρονικών μέσων μαζικής 
ενημέρωσης 

• η επικτ^νωνία με την κοινωνία των πολιτών, η ενημέ¬ 
ρωση και ευαισθητοποίηση των πολιτών για τα δικαιώμα- 
τά τους απέναντι στα ηλεκτρονικά μέσα μαζικής ενημέ¬ 
ρωσης, η γνωστοποίηση του έργου του ΕΣΡ στο ευρύ κοι¬ 
νό, η πρόσκλησή του σε συνεργασία για την αντιμετώπιση 
προβλημάτων του ραδιοτηλεοπτικού χώρου κ.ά. 

3. Θεσμικές μεταβολές κατά το 1998 

Η σπουδαιότερη θεσμική μεταβολή του νομικού καθε¬ 
στώτος του ΕΣΡ κατά το 1998 επήλθε με την ψήφιση και 
θέση σε ισχύ του νόμου 2644/1998 «Για την παροχή συν¬ 
δρομητικών ραδιοφωνικών και τηλεοπτικών υπηρεσιών 
(κλπ.)». Ο νόμος αυτός αφενός τροποποίησε κατά ριζικό 
τρόπο τις ρυθμίσεις του νόμου 2328/1995 για την παροχή 
συνδρομητικών ραδιοφωνικών και τηλεοπτικών υπηρε¬ 
σιών και διηύρυνε τις αρμοδιότητες του ΕΣΡ, το οποίο 
πλέον, με εξαίρεση την παροχή τέτοιων υπηρεσιών από 
θυγατρική εταιρεία της ΕΡΤ Α.Ε., αποκτά την αρμοδιότη¬ 
τα του τυπικού και ουσιαστικού ελέγχου των υποβαλλό¬ 
μενων αιτήσεων για χορήγηση σχετικής άδειας και εκ¬ 
φράζει τη σύμφωνη γνώμη του προς τον Υπουργό Τύπου 
και Μέσων Μαζικής Ενημέρωσης, ο οποίος χορηγεί την ά¬ 
δεια. Αφετέρου, ο ίδιος νόμος περιέλαβε στα άρθρα του 
15 και 16 ορισμένες σημαντικές γενικές ρυθμίσεις για το 
Εθνικό Συμβούλιο Ραδιοτηλεόρασης, οι οποίες είτε ανα¬ 
βαθμίζουν τον θεσμικό του ρόλο είτε του παρέχουν πρό¬ 
σθετες διευκολύνσεις για την επιτέλεση του έργου του. 

Οι γενικές αυτές ρυθμίσεις περιλαμβάνουν ιδίως την 
αύξηση της ανεξαρτησίας του ΕΣΡ κατά την άσκηση της 
κυρωτικής του λειτουργίας, εφόσον το Συμβούλιο μπορεί 
να επιλαμβάνεται υποθέσεων και χωρίς παραγγελία του 
Υπουργού Τύπου και Μέσων Μαζικής Ενημέρωσης, ενώ 
παράλληλα οι κυρωτικές του επεμβάσεις δεν αποτελούν 
πλέον, όπως συνέβαινε βάσει του νόμου 2328/1995, α¬ 
πλώς έκφραση (σύμφωνης) γνώμης προς τον Υπουργό 


Τύπου, ο οποίος και επιβάλλει τις κυρώσεις, αλλά κανονι¬ 
κές αποφάσεις, ως προς τις οποίες ο Υπουργός ασκεί 
μόνο έλεγχο νομιμότητας, Αναβάθμιση του θεσμικού 
ρόλου του ΕΣΡ αποτελεί επίσης η μεταρρύθμιση των δια¬ 
τάξεων που αφορούν τις διοικητικές κυρώσεις που 
μπορούν να επιβληθούν στους ραδιοφωνικούς και τη¬ 
λεοπτικούς σταθμούς για παραβιάσεις της νομοθεσίας 
που διέπει τη λειτουργία τους. Το νέο σύστημα κυρώσε¬ 
ων είναι πολύ πιο εύκαμπτο από το παλαιό και εισάγει και 
νέες μορφές κυρώσεων που διευκολύνουν την άσκηση 
της ελεγκτικής αρμοδιότητας του ΕΣΡ, όπως είναι ιδίο>ς η 
δυνατότητα διακοπής συγκεκριμένων εκπομπών ή οι λε¬ 
γάμενες ηθικές κυρώσεις, δηλαδή η υποχρέωση με¬ 
τάδοσης μηνυμάτων με περιεχόμενο καθοριζόμενο από 
την κυρωτική απόφαση. Πάντως από την άλλη πλευρά ο 
νέος νόμος περιέχει και ρυθμίσεις που μάλλον δυσκόλε¬ 
ψαν τη λειτουργία του ΕΣΡ, όπως για παράδειγμα η διά¬ 
ταξη που απαιτεί την ακρόαση των σταθμών που καλού¬ 
νται σε κυρωτική διαδικασία υποχρεωτικά από την Ολομέ¬ 
λεια του Συμβουλίου, καταργώντας την ώς τώρα 
δυνατότητα να εμφανίζονται απλώς ενώπιον κλιμακίου 
του. 

Νέες ρυθμίσεις, που παρέχουν προς το ΕΣΡ πρόσθετες 
διευκολύνσεις προς επιτέλεση του έργου του, είναι ιδίως 
οι διατάξεις που αφορούν το προσωπικό καθεστώς του 
Προέδρου του, την αποζημίωση και διάφορα ασυμβίβα¬ 
στα των μελών του και προ παντός τη δυνατότητα του 
Συμβουλίου να προσλαμβάνει επιστημονικό προσωπικό 
με νέες, ταχύτατες διαδικασίες και υπό όρους που καθι¬ 
στούν τις θέσεις αυτές ιδιαίτερα ελκυστικές σε νέους επι¬ 
στήμονες διαθέτοντες εξαιρετικά προσόντα και ως εκ 
τούτου περιζήτητους στην αγορά εργασίας, 

4. Η συγκρότηση και εσωτερική οργάνωση του ΕΣΡ 

α. Το ΕΣΡ συνέχισε και κατά τους πρώτους μήνες του 
1998 να λειτουργεί με τη σύνθεση που είχε οριστεί με την 
υπ’ αριθ. 10483/10.6.1997 απόφαση του Υπουργού 
Τύπου και Μέσων Μαζικής Ενημέρωσης για «Συγκρότηση 
Εθνικού Συμβουλίου Ραδιοτηλεόρασης», ήτοι με; 

αα) τον Γεώργιο Κασιμάτη, Καθηγητή του Πανεπιστη¬ 
μίου Αθηνών, ως Πρόεδρο και τον Αντώνιο Μανιτάκη, Κα¬ 
θηγητή του Πανεπιστημίου Θεσσαλονίκης, ως αναπλη¬ 
ρωτή του 

ββ) τους Παύλο Σούρλα, Καθηγητή του Πανεπιστημίου 
Αθηνών, Ριχάρδο Σωμερίτη, δημοσιογράφο, Ευαγγελία 
Βαρνάβα-Σκούρα, Καθηγήτρια Πανεπιστημίου Θεσ¬ 
σαλονίκης, και Κωνσταντίνο Ρέμελη, Αναπληρωτή Καθη¬ 
γητή Πανεπιστημίου Θράκης ως τακτικά μέλη, με ανα¬ 
πληρωματικά μέλη τους Κωνσταντίνο Παττακό, Δήμαρχο 
Χαλανδρίου, Χρήστο Οικονόμου, δημοσιογράφο, Βάσω 
Αρτινοπούλου, Επίκουρη Καθηγήτρια Παντείου Πανεπι¬ 
στημίου, και Δημήτρη Δρούγκα, οικονομολόγο, 

γγ) τους Τίτο Αθανασιάδη, δημοσιογράφο, και Ιάσωνα 
Μοσχοβίτη, δημοσιογράφο, ως τακτικά μέλη, με αναπλη- 
ρωτικά μέλη τους Αντώνη Μακρυδημήτρη, Αναπληρωτή 
Καθηγητή Πανεπιστημίου Αθηνών, και Νίκο Κουλούρη, δι¬ 
κηγόρο, 

δδ) τον Ναούμ Κοψίδη, οικονομολόγο, ως τακτικό 
μέλος, με αναπληρωματικό μέλος τον Παύλο Αλέπη, 
δημοσιογράφο, 

εε) τον Λαοκράτη Βάσση, εκπαιδευτικό, ως τακτικό 
μέλος, με αναπληρωματικό μέλος τον Νίκο Καϊμάκη, Ηλε¬ 
κτρολόγο μηχανολόγο. 

Κατά τη διάρκεια του έτους σημειώθηκαν ωστόσο με¬ 
ταβολές στη σύνθεση του Συμβουλίου. Την8.7.1998 υπέ¬ 
βαλε την παραίτησή του ο Πρόεδρος του ΕΣΡ Καθηγητής 
Γεώργιος Κασιμάτης. Εξ άλλου τον Οκτώβριο υπέβαλε 
την παραίτησή του το τακτικό μέλος Κωνσταντίνος Ρέμε- 
λης. 

Νέος Πρόεδρος του ΕΣΡ διορίστηκε με απόφαση του 
Υπουργού Τύπου και Μέσων Μαζικής Ενημέρωσης από 
12.8.1998 ο Καθηγητής Παύλος Σούρλας, ώς τότε τακτι¬ 
κό μέλος του Συμβουλίου. Ώς το τέλος του έτους δεν εί¬ 
χαν ακόμη οριστεί νέα μέλη σε πλήρωση των δύο θέσεων 
τακτικών μελών που κενώθηκαν με την παραίτηση του Κ. 
Ρέμελη και τον διορισμό του Π. Σούρλα ως νέου Προέ¬ 
δρου. 

β. Προς αποτελεσματικότερη εκπλήρωση της απο¬ 
στολής του, το ΕΣΡ έκανε ευρύτατη χρήση των δυ¬ 
νατοτήτων που του παρέχει ο νόμος να συγκροτήσει κλι¬ 
μάκια και επιτροπές και να κατανείμει τις εργασίες του εί¬ 
τε για την προετοιμασία των αποφάσεων της Ολομέλειας 
είτε, στις περιπτώσεις που το επιτρέπει ο νόμος, για λήψη 
αποφάσεων απευθείας από τα κλιμάκια αυτά. Στο θέμα 
της εξέτασης των αιτήσεων για χορήγηση άδειας 
λειτουργίας ραδιοφωνικών σταθμών λεκανοπεδίου Αττι¬ 
κής (βλ. κατωτ.) το ΕΣΡ έκανε επίσης χρήση της δυνατό¬ 
τητας που του παρέχει ο νόμος να λειουργήσει με το σχή¬ 
μα της «παράλληλης σύνθεσης» (δηλαδή με τα αναπλη¬ 
ρωματικά του· μέλη ως τακτικά και με την προεδρία του 
Αναπληρωτή Προέδρου, κατά το άρθρο 6 § 6 του π.δ. 

213/1995) για την ταχύτερη ολοκλήρωση της πρώτης φά - 
σης της εξέτασης των φακέλων ως προς τη συνδρομή των 
νόμιμων προϋποθέσεων. Κατά μήνα Σεπτέμβριο το Συμ¬ 
βούλιο, αξιοποιώντας και την εμπειρία της ώς τότε 
λειτουργίας του, προέβη σε αναδιάταξη των κλιμακίων 
και επιτροπών του, που διαμορφώθηκαν τελικά ως εξής: 
Κλιμάκιο τήρησης κανόνων δεοντολογίας, εξέτασης πα¬ 
ραπόνων πολιτών και ελέγχου διαφημιστικού χρόνου, 
Κλιμάκιο διαφάνειας και δικαιωμάτων πνευματικής ι¬ 
διοκτησίας. Επιτροπή κοινωνικών μηνυμάτων, Επιτροπή 
αναθεώρησης κωδίκων δεοντολογίας, Επιτροπή επεξερ¬ 
γασίας οργανισμού και εσωτερικού κανονισμού, Επι¬ 
τροπή οργάνωσης γραφείου επικοινωνιών, Επιτροπή για 
τη συνδρομητική ραδιοφωνία και τηλεόραση. 

II. ΣΤΕΛΕΧΩΣΗ ΚΑΙ ΥΛ1ΚΟΤΕΧΝΙΚΗ ΥΠΟΔΟΜΗ 

Προς σχηματισμό μιας κατά το δυνατό πλήρους εικό¬ 
νας των πεπραγμένων του ΕΣΡ κατά το παρελθόν έτος 
1998 και του τρόπου με τον οποίο ανταποκρίθηκε στα κα- 
θήκοντά του και άσκησε τις αρμοδιότητες του, αναγκαία 
είναι η πρόταξη μιας συνοπτικής παρουσίασης της κατά¬ 
στασης στην οποία βρίσκεται από οργανωτική άποψη, και 
ιδίως από άποψη στελέχωσης και υλικοτεχνικού εξοπλι¬ 
σμού του. Στα επόμενα, στις αντίστοιχες δύο ενότητες, 
θα αναφερθούν ξεχωριστά τα βήματα που έγιναν εντός 
του 1998 στους δύο αυτούς τομείς. 

1. Στελέχωση 

α. Ένα από τα βασικότερα προβλήματα του ΕΣΡ, καθ ό¬ 
λα τη μέχρι σήμερα διάρκεια της λειτουργίας του, υπήρ¬ 
ξε η μεγάλη δυσαναλογία μεταξύ της έκτασης και της 

σπουδαιότηταςτωναρμοδιοτήτωντου αφενός καιτης έν¬ 
δειάς του σε στελεχιακό δυναμικό αφετέρου. Πριν από ό¬ 
λα πρέπει να επισημανθεί, ότι το ΕΣΡ δεν διαθέτει οργα¬ 
νισμό, δηλαδή δεν υπάρχει ολοκληρωμένη νομοθετική 


πρόβλεψη της διοικητικής του διάρθρωσης και των οργα¬ 
νικών θέσεων που πρέπει να κατανέμονται σε καθεμία α¬ 
πό τις υπηρεσίες του. Υπάρχουν μόνο αποσπασματικές 
ρυθμίσεις, οι σπουδαιότερες από τις οποίες έχουν θεσπι¬ 
στεί σχετικά πρόσφατα και περιλαμβάνονται ιδίως στα 
π.δ. 213/1995 και 310/1996, που προβλέπουν την οργά¬ 
νωση της Γραμματείας του ΕΣΡ. Ειδικότερα, σύμφωνα με 
τα δύο αυτά π.δ. η Γραμματεία του ΕΣΡ είναι δημόσια υ¬ 
πηρεσία και διαρθρώνεται σε τρία τμήματα: το Τμήμα 
Διοίκησης, το Τμήμα Ραδιοτηλεοπτικών Εκπομπών και το 
Τμήμα Ελέγχου Διαφάνειας. Της υπηρεσίας προϊσταται 
Γραμματέας και το προσωπικό της συγκροτείται με υπαλ¬ 
λήλους από αποσπάσεις από το Υπουργείο Τύπου και 
ΜΜΕ, από άλλα Υπουργεία, δημόσιες υπηρεσίες, την ΕΡΤ 
Α.Ε. και το Ινσπτούτο Οπτικοακουστικών Μέσων, καθώς 
και με την πρόσληψη 27 ειδικών επιστημόνων με συμβά¬ 
σεις εργασίας αορίστου ή ορισμένου χρόνου. 

Σήμερα το ΕΣΡ απασχολεί μόνο 13 άτομα. Από αυτά 5 
είναι διατεθειμένα από το Υπουργείο Τύπου και Μαζικής 
Ενημέρωσης και 8 είναι αποσπασμένα από την ΕΡΤ Α.Ε. Α¬ 
πό αυτά 6 στελεχώνουν τη διοίκηση του ΕΣΡ, 2 ασχολού¬ 
νται με τις δημόσιες σχέσεις του Συμβουλίου, 2 απα¬ 
σχολούνται στο Τμήμα Ραδιοτηλεοπτικών Εκπομπών και 

1 καλύπτει τις ανάγκες της οικονομικής διαχείρισης, ενώ 

2 δημοσιογράφοι στελεχώνουν το Γραφείο Τύπου του 
Συμβουλίου. 

Το γεγονός ότι το ΕΣΡ να λειτουργεί ώς τώρα μόνο με 
το ελάχιστο αυτό προσωπικό, το οποίο δεν είναι κατά κα¬ 
νόνα κατανεμημένο σε οργανικές θέσεις και εργάζεται ως 
αποσπασμένο στο Συμβούλιο είτε από το Υπουργείο 
Τύπου και Μέσων Μαζικής Ενημέρωσης είτε από την ΕΡΤ 
Α.Ε., έχει αρνητικές επιπτώσεις. Το προφανέστερο και 
βασικότερο μειονέκτημα του τρόπου αυτού λειτουργίας 
είναι η αίσθηση προσωρινότητας που δημιουργείται στο 
στελεχιακό αυτό δυναμικό και η ενδεχόμενη μη επαρκής 
ανάπτυξη ενός πνεύματος συλλογικότητας που θα συνέ- 
τεινε στην και από ψυχολογική άποψη τόνωση των 
προσπαθειών που απαιτούνται όταν ένας μικρός αριθμός 
στελεχών καλείται να ανταποκριθεί σε δυσανάλογα μεγά¬ 
λες ανάγκες. Παραπέρα αρνητική συνέπεια για το ίδιο το 
Συμβούλιο ήταν ώς τώρα το να καταφεύγει σε προσωρι¬ 
νές λύσεις, να περιμένει πολλά από την οικειοθελή 
προσφορά των μελών του και να ασχολείται σχεδόν 
αποκλειστικά με τα τρέχοντα θέματα, αδυνατώντας να 
προχωρήσει σε έναν έστω μεσοπρόθεσμο προγραμματι¬ 
σμό. 

β. Κατά το έτος 1998 το ΕΣΡ κατέβαλε σύντονες 
προσπάθειες άρσης των προβλημάτων που προκαλού- 
νται από την ενεπαρκή στελέχωση του. Οι προσπάθειες 
αυτές επικεντρώθηκαν αφενός στην πρόσληψη επι¬ 
στημονικού προσωπικού βραχυπρόθεσμης απασχόλη¬ 
σης με στόχο την αντιμετώπιση άμεσων αναγκών, που 
προέκυπταν από εκκρεμείς ενώπιον του Συμβουλίου 
υποθέσεις, και αφετέρου στον οργανωτικό σχεδίασμά και 
την πρόσληψη προσωπικού προς πλήρωση των οργανι¬ 
κών θέσεων της υπηρεσίας και κάλυψη των μόνιμων ανα¬ 
γκών της, όσο βέβαια το επιτρέπει η κατά τα προηγούμε¬ 
να αποσπασματικότητα του οργανισμού του. Η πρώτη κα¬ 
τηγορία περιλαμβάνει την πρόσληψη 10 ειδικών 
επιστημόνων (νομικών και οικονομολόγων), έξι με συμβά¬ 
σεις έργου και τεσσάρων με συμβάσεις εργασίας ορι¬ 
σμένου χρόνου, για την επεξεργασία των φακέλων των αι- 

τησεων για χορήγηση άδειας λειτουργίας ραδιοφωνικών 
σταθμών Λεκανοπεδίου Αττικής (βλ.κατωτ. υπό II11), πρό¬ 
σληψη που ολοκληρώθηκε αφού προηγουμένως η 
ακολουθητέα διαδικασία χρειάστηκε να κριθεί από την 
Ολομέλεια του Νομικού Συμβουλίου του Κράτους. Η δεύ¬ 
τερη κατηγορία περιλαμβάνει την κίνηση της διαδικασίας 
για την πρόσληψη των 17 επιστημόνων που θα κατα¬ 
λάβουν τις ισάριθμες οργανικές θέσεις τού υπό διαμόρ¬ 
φωση Τμήματος Ελέγχου Διαφάνειας. Ήδη κατά το 
καλοκαίρι έγινε η σχετική προκήρυξη και τον μήνα Σε¬ 
πτέμβριο έληξε η προθεσμία υποβολής αιτήσεων. Έκτοτε 
η διαδικασία εκκρεμεί ενώπιον του ΑΙΕΠ, χωρίς μέχρι το 
τέλος του έτους να έχει ολοκληρωθεί, παρά τις αλλεπάλ¬ 
ληλες οχλήσεις εκ μέρους του ΕΣΡ, ο ορισμός της επι¬ 
τροπής κρίσης των υποψηφίων. 

γ. Ξεχωριστά πρέπει να αναφερθεί ένα σημαντικό πρό¬ 
βλημα που αντιμετωπίζει το ΕΣΡ ως προς τη στελέχωσή 
του: το πρόβληματης απουσίας Γραμματέα (δηλαδή διοι¬ 
κητικού διευθυντή). Η θέση αυτή, που προβλέπεται από 
το π.δ. 213/1995, δεν έχει πληρωθεί ποτέ και οι σχετικές 
προσπάθειες για ανεύρεση κατάλληλου προσώπου από 
τη δημόσια διοίκηση εν γένει, έτσι ώστε να αποσπασθεί 
στο ΕΣΡ, έχουν ώςτώρα αποβεί άκαρπες. Συνέπεια είναι 
να αναγκάζεται ο Πρόεδρος να επιτελεί και το έργο του 
διοικητικού διευθυντή, πράγμα που συνεπάγεται σημα¬ 
ντικό πρόσθετο φόρτο εργασίας αλλά και αναπόφευκτα 
κενά στο διοικητικό έργο. Ως έσχατο μέσο παραμένει η ε¬ 
πιλογή του Γραμματέα από τις 10 οργανικές θέσεις επι¬ 
στημόνων μετά από προκήρυξη της θέσης, όπως προβλέ- 
πεται από το νόμο. Όπως είναι προφανές, μια τέτοια ε¬ 
πιλογή θα μειώσει κατά ένα τους επιστημονικούς 
συνεργάτες του ΕΣΡ που προβλεπονται (και είναι ανα¬ 
γκαίοι) για τη στελέχωσή των Τμημάτων του. 

2. Υλικοτεχνική υποδομή 

α. Το ΕΣΡ είναι εγκατεστημένο στο μισθωμένο από το 
Υπουργείο Τύπου και Μέσων Μαζικής Ενημέρωσης ισό¬ 
γειο και τους δύο πρώτους ορόφους του διατηρητέου κτι¬ 
ρίου της οδού Πινδάρου 6, στο κέντρο της Αθήνας. Ο 
χώρος εργασίας, αν και λειτουργικά όχι ικανοποιητικός ε¬ 
πειδή αρχικά ήταν ενιαίος και στενόμακρος, χωρίς ξεχω¬ 
ριστά δωμάτια και με το φως της ημέρας να μπαίνει μόνο 
από τα δύο άκρα του, είναι πάντως προς το παρόν επαρ¬ 
κής όσον αφορά τουλάχιστον την επιφάνεια. Κατά το 
1998 έγιναν ορισμένα έργα βελτίωσης του χώρου, όχι 
μόνο από άποψη επίπλωσης αλλά και από άποψη διαμόρ¬ 
φωσης, με προσθήκες χωρισμάτων και δημιουργία δω¬ 
ματίων, εγκατάσταση ενισχυμένωνθυρών κ.ά. Ζήτημα βέ¬ 
βαια θα προκόψει όταν, κατά το έτος 1999 όπως αναμέ¬ 
νεται, ολοκληρωθεί η πρόσληψη των 17 ειδικών 
επιστημόνων που εκκρεμεί στο ΑΣΕΠ (βλ. ανωτ. υπό II, 1) 
και ενδεχομένως και η πλήρωση των λοιπών 10 οργανικών 
θέσεων που προβλέπει το π.δ. 310/1996. Τότε ο χώρος θα 
είναι ανεπαρκής και, μέχρι να βρεθεί κατάλληλη λύση, οι 
συνθήκες εργασίας από την άποψη αι/τή εκτιμάται ότι θα 
είναι κακές. 

Κατά το 1998 έγιναν επίσης έργα που αφορούν τον μη¬ 
χανολογικό και ιδίως ηλεκτρονικό εξοπλισμό του ΕΣΡ. 
Αγοράστηκαν 3 σύγχρονες συσκευές τηλεόρασης και βί¬ 
ντεο, με αποτέλεσμα ο συνολικός αριθμός τους να ανέρ¬ 
χεται σήμερα αε 6 συστήματα καταγραφής καθώς και 2 
ψηφιακά ραδιόφωνα. Επίσης αγοράστηκαν ηλεκτρονικοί 
υπολογιστές, εκτυπωτές, φωτοαντιγραφικά μηχανήματα 


και Ιαχ. Εκτεταμένες εργασίες έγιναν για τη δικτύωση των 
ηλεκτρονικών υπολογιστών και το σχετικό σύστημα δι¬ 
κτύου βρίσκεται ήδη σε λειτουργία με 10 θέσεις εργασίας 
και προοπτική ανάπτυξής του σε 25 θέσεις. Παράλληλα ε¬ 
πιτεύχθηκε η σύνδεση του συστήματος με το διαδίκτυο 
(ΙηΐβΓΠΘί). 

Κατά το 1998 έγιναν επίσης για πρώτη φορά συστημα¬ 
τικές ενέργειες για τη δημιουργία στο ΕΣΡ ειδικής βι¬ 
βλιοθήκης επί θεμάτων που σχετίζονται με τα ηλεκτρονι¬ 
κά μέσα μαζικής ενημέρωσης και επικοινωνίας. Εκτός α¬ 
πό τη διάθεση σοβαρών κονδυλίων για την αγορά 
επίπλων και σημαντικού αριθμού βιβλίων και περιοδικών, 
επιλέχθηκε ειδικός χώρος για την εγκατάστασή τους και 
άρχισε το έργο της βιβλιοθηκονομικής επεξεργασίας του 
υλικού. 

Στο ΕΣΡ δημιουργείται επίσης βιντεοθήκη, στην οποία 
φυλάσσονται οι μαγνητοσκοπήσεις των εκπομπών που το 
Συμβούλιο έχει ζητήσει από τους ραδιοφωνικούς και τη¬ 
λεοπτικούς σταθμούς να του αποοτείλουν προς άσκηση 
του ελεγκτικού του έργου. Πρόθεση του Συμβουλίου εί¬ 
ναι η με την πάροδο του χρόνου δημιουργία της κατάλλη¬ 
λης υποδομής ώστε το συνεχώς αυξανόμενο καταγε- 
γραμμένο και αποθηκευμένο οπτικοακουστικό υλικό να 
είναι προσιτό σε οποιονδήποτε επιθυμεί να το επεξεργα- 
σθεί επιστημονικά. 

3. Μηχανισμός καταγραφής των προς τον έλεγχο εκπο¬ 
μπών. 

Σημαντικότατο για τη λειτουργία του ΕΣΡ πρόβλημα, 
που σχετίζεται με την υλικοτεχνική του υποδομή αλλά 
πρέπει να αναλυθεί ξεχωριστά, είναι αυτό της δημιουρ¬ 
γίας μηχανισμού καταγραφής των εκομπών των ρα¬ 
διοφωνικών και τηλεοπτικών σταθμών προς το σκοπό του 
ελέγχου του περιεχομένου τους. Είναι προφανές ότι η 
πληρότητα και αποτελεσματικότητα του ελέγχου εξαρτά- 
ται από την πληρότητα της καταγραφής αυτής όσο και 
της παρακολούθησης και ανάλυσης του καταγραφό- 
μενου υλικού από κατάλληλο προσωπικό. Πρέπει να ση¬ 
μειωθεί ότι η νομοθεσία περί ΕΣΡ δεν περιέχει καμία σχε¬ 
τική ρύθμιση και ότι ο κατά τα ανωτέρω αποσπασματικά 
υφιστάμενος οργανισμός του Συμβουλίου προβλέπει τη 
δημιουργία Τμήμστος Ραδιοτηλεοπτικών Εκπομπών, χω¬ 
ρίς όμως να προσδιορίζει τις προδιαγραφές του σύμφω¬ 
να με τις σύγχρονες απαιτήσεις εποπιείας και ελέγχου 
κατά τα ευρωπαϊκά πρότυπα. 

Το Συμβούλιο έχει επανειλημμένα συζητήσει το ζήτημα 
προκειμένου να βρει την καλύτερη δυνατή λύση. Η υφι¬ 
στάμενη προς το παρόν κατάσταση δεν επιτρέπεται να 
συνεχιστεί, δεδομένου ότι σήμερα η καταγραφή των εκ¬ 
πομπών είναι πολύ ε πιλεκτική και δειγματοληπτική και έ¬ 
τσι εμφανίζει τεράστια κενά, βασιζόμενη κυρίως σε εκ των 
προτέρων πιθανολογήσεις παραβάσεων και εν πόση πε- 
ριπτώσει περιοριζόμενη στους σταθμούς πανελλαδικής 
εμβέλειας και αυτούς του Λεκανοπεδίου Αττικής. Για την 
αντιμετώπιση του προβλήματος προσφέρονται δυο λύ¬ 
σεις. Η πρώτη από αυτές, που ακολουθείται από τις με¬ 
γαλύτερες χώρες της Ευρωπαϊκής Ένωσης, συνίιπαται 
στην εγκατάσταση στους χώρους της ελεγκτικής αρχής 
ενός ηλεκτρονικού συστήματος κατάλληλου να λαμβάνει 
και να καταγράφει τα ραδιοτηλεοπτικά προγράμμοσα σε 
όποιο σημείο της επικράτειας και αν εκπέμπονται, και της 
δημιουργίας ενός τμήματος καταγραφής επαρκα>ς και 
καταλλήλως στελεχωμένου. Η λύση αυτή είναι μεν ιδανι- 

κή από τη σκοπιά της αποτελεσματικότητας, απαιτεί ό¬ 
μως ένα κόστος μάλλον δυσβάστακτο, δεδομένου ότι, πέ¬ 
ρα από το απαιτούμενο προσωπικό, και μόνος ο μη¬ 
χανολογικός εξοπλισμός κοστίζει πολλές δεκάδες δισε¬ 
κατομμυρίων δραχμών. Για το λόγο αυτό το ΕΣΡ 
προσανατολίζεται προς τη δεύτερη λύση. Αυτή συνίστα- 
ται στην καλή οργάνωση του δειγματοληπτικού ελέγχου, 
σε συνδυασμό αφενός προς την καλύτερη επικοινωνία με 
τις διάφορες ενώσεις πολιτών ώστε να δραστηριοποιού¬ 
νται εντονότερα στη διατύπωση καταγγελιών παραβάσε¬ 
ων προς το ΕΣΡ και αφετέρου προς την επί πλέον αγορά 
μιας ή δυο κινητών μονάδων τύπου Ν «Ν για την καταγρα¬ 
φή εκπομπών που θα περιοδεύουν συνεχώς ανάτη χώρα 
και θα ελέγχουν δειγματοληπτικά τους ραδιοτη¬ 
λεοπτικούς σταθμούς ανά περιφέρειες. Ήδη εντός του 
1998 το ΕΣΡ άρχισε τις πρώτες επαφές για την εξεύρεση 
πόρων προς αγορά των μέσων αυτών. Ο εξοπλισμός αυ¬ 
τός με τα κινητά μέσα καταγραφής πρέπει βέβαια να συ¬ 
μπληρωθεί με τη σύναψη σύμβασης με εταιρεία μετρήσε¬ 
ων, πράγμα για το οποίο απαιτείται η επανάληψη του σχε¬ 
τικού διαγωνισμού. 

III. ΤΟ ΚΥΡΙΩΣ ΕΡΓΟ ΤΟΥ ΕΣΡ; 

Α, ΔΙΟΙΚΗΤΙΚΗ ΕΠΟΠΤΕΙΑ 

1. Χορήγηση αδειών λειτουργίας σε ραδιοτη¬ 
λεοπτικούς σταθμούς 

Η πιο σημαντική και ουσιαστική δραστηριότητα του Ε¬ 
θνικού Συμβουλίου Ραδιοτηλεόρασης κατά το παρελθόν 
έτος υπήρξε χωρίς αμφιβολία η εξέταση των αιτήσεων για 
την χορήγηση αδειών λειτουργίας ραδιοφωνικού σταθ¬ 
μού Λεκανοπεδίου Αττικής. Το ΕΣΡ θεωρεί ότι ο τερματι¬ 
σμός της επικρατούσης ανομίας και αναρχίας και η α- 
δειοδότηση ραδιοφωνικών και τηλεοπτικών σταθμών 
αποτελεί καθήκον πρωταρχικής σπουδαιότητας και άμε¬ 
σης προτεραιότητας και γι'αυτό, μόλις στάθηκε δυνατό, 
με την πρόσληψη κυρίως του κατάλληλου επιστημονικού 
προσωπικού, προχώρησε με τους ταχύτερους δυνατούς 
ρυθμούς στον έλεγχο της συνδρομής των νόμιμων 
προϋποθέσεων των αιτήσεων που είχαν υποβληθεί. Οι αι¬ 
τήσεις αυτές, που ανέρχονται σε 86 τον αριθμό, είχαν κα¬ 
τατεθεί στο Υπουργείο Τύπου και ΜΜΕ στις 15 Ιανουά¬ 
ριου 1997 και διαβιβαστεί στο ΕΣΡ τον Σεπτέμβριο 1997. 

Το ΕΣΡ άρχισε την εξέταση των αιτήσεων τον Μάιο του 
1998, Η καθυστέρηση αυτή οφείλεται στο γεγονός ότι το 
Συμβούλιο εστερείτο παντελώς του κατάλληλου επι¬ 
στημονικού προσωπικού. Όταν ανέλαβε καθήκοντα το 
νέο Συμβούλιο, δεν υπήρχε ούτε ένας ειδικός επι¬ 
στήμονας, τακτικός ή έκτακτος, παρά τις σχετικές 
νομοθετικές ή κανονιστικές προβλέψεις και διοικητικές 
προεργασίες του Υπουργείου Τύπου. Η προκήρυξη για 
την πρόσληψη τακτικού προσωπικού είχε παγώσει λόγω 
αλλαγής της νομοθεσίας και παρεμβολής του ΑΣΕΠ στην 
διαδικασία πρόσληψης, Η διαδικασία πρόσληψης του ε¬ 
κτάκτου προσωπικού, με σύμβαση έργου και εργασίας 
ορισμένου χρόνου, παρ' όλο ότι είχε κινηθεί σε συνεργα¬ 
σία με το Υπουργείο Τύπου από τον Οκτώβριο του 1997, 
κατόρθωσε να φτάσει σε αίσια κατάληξη μόλις τον Απρί¬ 
λιο του 1998, και αφού, όπως προεκτέθηκε. απαιτήθηκε 
ώς και η λήψη απόφασης από την Ολομέλεια του Νομικού 
Συμβουλίου του Κράτους. 

Με την υπογραφή των συμβάσεων έργου τον Μάιο και 
την πρόσληψη πέντε νομικών και μιας οικονομολόγου άρ¬ 


χισε η προεξέταση των φακέλων και η καταγραφή των δι- 
καιολογητικών Χάρις στην προεργασία που είχε γίνει, οι 
ειδικοί επιστήμονες περάτωσαν την εργασία που τους α¬ 
νατέθηκε σε διάστημα δύο μόνο μηνών και κατέθεσαν το 
καλοκαίρι αναλυτική έκθεση για κάθε σταθμό ατομικά, 
καταγράφοντας λεπτομερώς τα στοιχεία και πλαι¬ 
σιώνοντας τα με παρατηρήσεις. 

Τον Σεπτέμβριο συγκροτήθηκε με πράξη του Πρόε¬ 
δρου και σύμφωνα με την ιοχύουσα νομοθεσία το «Συμ¬ 
βούλιο με την ειδική σύνθεση», αποτελούμενο από τα α¬ 
ναπληρωματικά μέλη του, και ανατέθηκε σε αυτό η ειδική 
και περιορισμένη εντολή να ελέγξει την συνδρομή των τυ¬ 
πικών προϋποθέσεων για κάθε αίτηση ατομικά. Το Συμ¬ 
βούλιο με την ειδική σύνθεση συνήλθε σε πέντε ολοήμε¬ 
ρες συνεδριάσεις και περάτωσε την εργασία περί τα μέ¬ 
σα Οκτωβρίου. Οι αποφάσεις για τον χαρακτηρισμό των 
αιτήσεων ήσαν ομόφωνες εκτός από ελάχιστες περιπτώ¬ 
σεις όπου υπήρξε διαφωνία που καταγράφηκε. Αμέσως 
μετά τη περάτωση της διαδικασίας αναλυπκής για κάθε 
σταθμό καταγραφής και νομικής αξιολόγησης των δι- 
καιολογητικών και την καθαρογραφή των πρακτικών κλή¬ 
θηκαν ατομικά, κατά τους ορισμούς του άρθρου 19 § 1 
του ν. 2644/1998, οι σταθμοί των οποίων οι αιτήσεις δεν 
χαρακτηρίστηκαν ως απαράδεκτοι επειδή έλειπαν βασικά 
στοιχεία, να προσκομίσουν συμπληρωματικά δικαιολογη- 
τικά με οκοπό την διευκρίνιση ή διακρίβωση στοιχείων 
που είχαν ήδη υποβληθεί. Το Συμβούλιο, ερμηνεύοντας έ¬ 
τσι ευθύς μετά τη δημοσίευσή της τη σχετική διάταξη του 
άρθρου 19 § 1 του νόμου 2644/1998, αποφάσισε ότι συ¬ 
νέτρεχε λόγος άμεσης εφαρμογής της και ότι ήταν 
απολύτως αναγκαίο να δοθεί η ευκαιρία σε ορισμένους 
σταθμούς να παράσχουν εξηγήσεις, να διευκρινίσουν ή 
διασαφηνίσουν ορισμένα στοιχεία, που εμφανίζονταν α¬ 
νεπαρκή. Τούτο διότι ο νόμος εφαρμοζόταν για πρώτη 
φορά και έθετε πολλά και δυσεπίλυτα προβλήματα εφαρ¬ 
μογής, είχαν διαπιστωθεί παρανοήσεις ή ασάφειες μετα¬ 
ξύ του νόμου και της προκήρυξης, είχε μεσολαβήσει με¬ 
γάλο χρονικό διάστημα από την υποβολή των αιτήσεων 
και είχαν εν τω μεταξύ γίνει αλλαγές στο ιδιοκτησιακό κα¬ 
θεστώς και στην επιχειρηματική φυσιογνωμία πολλών ε¬ 
πιχειρήσεων και τέλος οι προθεσμίες που είχαν προηγη- 
θεί της προκήρυξης και της υποβολής των αιτήσεων ήσαν 
σχετικά σύντομες για την πλήρη ετοιμασία των υποψη¬ 
φίων. 

Με βάση την απόφαση αυτή κλήθηκαν πριν από τα Χρι¬ 
στούγεννα ατομικά να προσκομίσουν εντός είκοσι ημε¬ 
ρών συμπληρωματικά στοιχεία 60 από τους 86 που είχαν 
υποβάλει αιτήσεις. Οι αιτούντες ανταποκρίθηκαν στην 
πρόσκληση και προσκόμισαν μέσα στην ταχθείσα προθε¬ 
σμία τα ζητηθέντα δικαιολογητικά. Η διαδικασία του ε¬ 
λέγχου της συνδρομής των νομίμων προϋποθέσεων των 
αιτήσεων αποδείχθηκε περισσότερο χρονοβόρα από όσο 
είχε εκτιμηθεί. Η τυπική τήρησή της κρίθηκε όμως απολύ¬ 
τως αναγκαία, διότι μέσω αυτής επιτυγχάνονται οι βα¬ 
σικοί στόχοι του νόμου που είναι η διασφάλιση της δια¬ 
φάνειας, της πολυμέρειας και της αποφυγής μονοπωλια¬ 
κών καταστάσεων. 

Ειδικότερα, με τα αιτούμενα δικαιολογητικά και τον έ¬ 
λεγχο που ακολουθεί επιζητείται να διασφαλιστεί: 

• η αρχή της διαφάνειας, η οποία επιδιώκεται αφενός 
με την ονομαστικοποίηση των μετοχών και την επίσημη 
γνωστοποίηση των ονομάτων των εταίρων, διαχειριστών, 
διευθύνοντος συμβούλου και μελών διοικητικού συμβου- 

λίου, καθώς και των υπευθύνων λειτουργίας του σταθ¬ 
μού, και αφετέρου με τον έλεγχο του τρόπου απόκτησης 
και κατοχής των οικονομικών μέσων για την ίδρυση σταθ¬ 
μού του ατομικού επιχειρηματία ή των μετόχων, 

• η αρχή της πολλαπλότητας και πολυμέρειας των 
σταθμών, με τον έλεγχο, σε αυτή τη φάση, α) της μη συ¬ 
γκέντρωσης από τους ιδιοκτήτες ενός σταθμού μεγάλης 
οικονομικής δύναμης και μονοπωλιακής ικανότητας ε¬ 
πιρροής, πράγμα που κατά το νόμο διασφαλίζεται κυ¬ 
ρίως με την απαγόρευση συμμετοχής και δραστη- 
ριοποίησης εταίρων σε περισσότερες από δύο κα¬ 
τηγορίες Μέσων Ενημέρωσης (σημειώνεται ότι κάθε 
φυσικό πρόσωπο ή νομικό πρόσωπο μπορεί να κατέχει 
μία μόνο άδεια ίδρυσης και λειτουργίας ραδιοφωνικού 
σταθμού ή να μετέχει σε εταιρεία που κατέχει τέτοια ά¬ 
δεια), β) με τον έλεγχο της επιχειρηματικής και οικονομι¬ 
κής αυτοτέλειας των ατομικών επιχειρηματιών ή των ε¬ 
ταίρων που έχουν συγγενική σχέση με πρόσωπα που κα¬ 
τέχουν άδεια ή είναι εταίροι άλλων ραδιοφωνικών 
σταθμών, και τέλος γ) με τον έλεγχο της μη άσκησης α¬ 
θέμιτης ή ασυμβίβαστης με την κατοχή άδειας ραδιοφω¬ 
νικού σταθμού δραστηριότητας, όπως εργολάβου ή 
προμηθευτού του δημοσίου, παραγωγού οιτπκοακου- 
στικών έργων και διαφημιστή, 

• η αρχή της μη ηθικής αναξιότητας των ιδιοκτητών, ε¬ 
ταίρων, διαχειριστών ή διευθυνόντων της εταιρείας, με 
τον έλεγχο της μη συνδρομής στο πρόσωπό τους καταδί¬ 
κης για ποινικό αδίκημα που να αναφέρεται ως κώλυμα 
διορισμού στον Υπαλληλικό Κώδικα. 

Κατά την εφαρμογή των αρχών αυτών το ΕΣΡ αντιμετώ¬ 
πισε σοβαρά προβλήματα ερμηνείας του νόμου, τα οποία 
και έλυσε μετά από μακρές συζητήσεις σύμφωνα με το 
πνεύμα του νόμου και με αποφάσεις ομόφωνες Θα πρέ¬ 
πει πάντως επί πλέον να επισημανθεί ότι η όλη διαδικασία 
που θέσπισε ο νόμος για τη χορήγηση άδειας δεν είναι α¬ 
πλώς ενίοτε αναίτια χρονοβόρα, αφού περνά από μακρό- 
συρτες φάσεις (προκήρυξη συχνοτήτων, κατάθεση αιτή¬ 
σεων στο υπουργείο, έλεγχος των φακέλων από τις υπη¬ 
ρεσίες του Υπουργείου Τύπου, μεταβίβαση των αιτήσεων 
στο ΕΣΡ, έλεγχος των τυπικών προϋποθέσεων από το 
ΕΣΡ, αξιολόγηση των αιτήσεων με βάση τα ουσιαστικά 
του νόμου κριτήρια και βαθμολόγησή τους με μόρια από 
το ΕΣΡ, κατάρτιση βαθμολογικού πίνακα, διαβίβασή του 
στον Υπουργό Τύπου, υποβολή από τους επιλεγέντες 
σταθμούς στο Υπουργείο Μεταφορών φακέλων με τις τε¬ 
χνικές προδιαγραφές προς έγκριση, νέα διαβίβαση των 
φακέλων στο ΕΣΡ, που αυτή τη φορά γνωμοδοτεί οριστι¬ 
κά για την έκδοση της άδειας, την οποία εκδίδει όμως ο 
Υπουργός σύμφωνα με την δεσμευτική γνώμη που 
υποβάλει το ΕΣΡ), αλλά είναι και δαιδαλώδης, διότι ε¬ 
μπλέκονται σε αυτήν με συντρέχουσες και μάλιστα ενίοτε 
συγκρουόμενες αρμοδιότητες τρεις δημόσιες υπηρε¬ 
σίες. δύο Υπουργεία και μία ανεξάρτητη αρχή 

Κατά τα λοιπά το ΕΣΡ έχει στα χέρια του ήδη από το 
1998 και τις αιτήσεις για τη χορήγηση αδειών λειτουργίας 
ραδιοφωνικών σταθμών Νομού Θεσσαλονίκης, των 
οποίων θα επιληφθεί μόλις ολοκληρωθεί η πρώτη φάση 
της διαδικασίας ελέγχου των αιτήσεων για το Λεκανοπέ¬ 
διο Αττικής. Θα ακολουθήσει η εξέταση των αιτήσεων για 
άδεια λειοτουργίας τηλεοπτικού σταθμού πανελλαδικής 
εμβέλειας, οι φάκελοι των οποίων βρίσκονται ακόμη στο 
Υπουργείο Τύπου και ΜΜΕ. 


2. Λειτουργία του Τμήματος Ελέγχου Διαφάνειας 

Η δημουργία και η έναρξη λειτουργίας του Τμήματος Ε¬ 
λέγχου Διαφάνειας, που κατά τα ανωτέρω προβλέφθηκε από 
το ν.δ. 310/1996, υπήρξε μια βασική φροντίδα του ΕΣΡ κατά 
το παρελθόν έτος. Το Τμήμα αυτό, στο οποίο τηρούνται στοι¬ 
χεία κυρίως οικονομικής φύσεως όχι μόνο για πς εταιρείες 
που λειτουργούν ραδιοφωνικούς και τηλεοπτικούς σταθ¬ 
μούς αλλά και για άλλες εταιρείες και επιχειρήσεις που δρα¬ 
στηριοποιούνται στον ευρύτερο οπτικοακουσπκό χώρο και 
ελέγχονται για την εκ μέρους τους πλήρωση των προϋποθέ¬ 
σεων καιτήρησητων κανόνων διαφάνειας που ορίζει ο νόμος, 
δεν είχε ώς τώρα λειτουργήσει ελλείψει ειδικευμένου επι¬ 
στημονικού προσωπικού και κατάλληλης υλικοτεχνικής 
υποδομής. Το ΕΣΡ κατέβαλε μεγάλη προσπάθεια για την 
πλήρωση των 17 θέσεων ειδικών επιστημόνων που 
προβλέπονται από το παραπάνω διάταγμα, ορίζοντας τις ει¬ 
δικότητες και προβαίνοντας στηνπροκήρυξητων θέσεων αυ¬ 
τών. Όπως προαναφέρθηκε (ανωτ. I11 α), η διαδικασία της 
πρόσληψης έχει καθυστερήσει για λόγους για τους οποίους 
δεν ευθύνεται το ΕΣΡ (εκκρεμεί ακόμη στο ΑΣΕΠ). 

Παρ’ όλη την έλλειψη ειδικευμένου επιστημονικού 
προσωπικού και την ως εκ τούτου μη έναρξη της κανονι¬ 
κής λειτουργίας του Τμήματος Ελέγχου Διαφάνειας, το 
Συμβούλιο δεν αδράνησε στην αντιμετώπιση θεμάτων μη¬ 
τρώου και διαφάνειας που άπτονται των αρμοδιοτήτων 
του. Συγκρότησε επιτροπή από μέλη του για την οργάνω¬ 
ση του Τμήματος και ανέθεσε σε ορισμένους από τους 
προσληφθέντες με σύμβαση έργου ή εργασίας ορι¬ 
σμένου χρόνου ειδικούς επιστήμονες χη διεκπεραίωση 
έργων που ανήκουν σε συναφείς με το Τμήμα υποθέσεις, 
ιδίως τον έλεγχο της διαφάνειας των εταιρειών και επιχει¬ 
ρήσεων που υπέβαλαν αιτήσεις για χορήγηση άδειας 
λειτουργίας ραδιοφωνικού σταθμού λεκανοπεδίου Αττι¬ 
κής. Επίσης λειτουργεί υποτυπωδώς το μηρτώο, υπό την 
έννοια ότι συγκεντρώνονται ήδη επιμελώς τα στοιχεία για 
το ιδιοκτησιακό καθεστώς των διαφόρων εταιρειών και ε¬ 
πιχειρήσεων που δραστηριοποιούνται στον οπτικοακου- 
σπκό χώρο, χωρίς ωστόσο να είναι ακόμη δυνατή η επε¬ 
ξεργασία τους και ακόμη λιγότερο η έκδοση των προβλε- 
πόμενων από το νόμο βεβαιώσεων. 

3. Έλεγχος συχνοτήτων 

Σύμφωνα με το νόμο, ο έλεγχος της τήρησης των όρων 
άδειας λειτουργίας των ραδιοφωνικών και τηλεοπτικών 
σταθμών περιλαμβάνει και τον έλεγχο του κατά πόσο οι 
σταθμοί αυτοί εκπέμπουν στις συχνότητες που τους 
έχουν εκχωρηθεί και με την επιτρεπόμενη ένταση και 
τοπική εμβέλεια. Το ΕΣΡ δεν έχει βέβαια τη δυνατότητα 
ούτε την αρμοδιότητα να καταγράφει τα εκπεμπόμενα 
σήματα (η σχετική αρμοδιότητα ανήκει στο Υπουργείο 
Μεταφορών), μπορεί όμως να ζητάει από τους σταθμούς 
σχετικά στοιχεία όποτε το κρίνει σκόπιμο. Κατά το 1998 το 
Συμβούλιο άσκησε για πρώτη φορά τη δυνατότητα αυτή 
που του παρέχει ο νόμος, συνδυάζοντας την ενέργειά του 
αυτή με τη διαδικασία αδειοδότησης των ραδιοφωνικών 
σταθμών Λεκανοπεδίου Αττικής. Συγκεκριμένα, όταν κα¬ 
τά τα ανωτέρω (υπό 1) ζήτησε από όσους υπέβαλαν αίτη¬ 
ση για χορήγηση αντίστοιχης άδειας να προκομίσουν συ¬ 
μπληρωματικά στοιχεία των αιτήσεών τους, συνοδέυσε 
την πρόσκληση αυτή με την κλήση εκείνων από τους 
αιτούντες που ήδη λειτουργούν ραδιοφωνικούς σταθ¬ 
μούς βάσει προσωρινών αδειών να γνωρίσουν στο Συμ¬ 
βούλιο σε ποιες συχνότητες, από ποια σημεία και με πόσο 

ένταση σήματος εκπέμπουν τα προγράμματα τους, κα¬ 
θώς επίσης και αν και βάσει ποιων συμβάσεων με άλλους 
σταθμούς επιτρέπουν την αναμετάδοση του προγράμ¬ 
ματος τους και εκτός Λεκανοπεδίου Αττικής. Το ΕΣΡ, με¬ 
τά τη συγκέντρωση των σχετικών πληροφοριών, προτίθε- 
ται να επεξεργασθεί το υλικό και να διαβιβάσει τα στοιχεία 
στο Υπουργείο Τύπου και ΜΜΕ όσο και στο Υπουργείο 
Μεταφορών, εισηγούμενο τυχόν απαιτούμενες παραπέ¬ 
ρα ενέργειες. Πρέπει να σημειωθεί ότι ο ν. 2644/1998 
προβλέπει περιοδικό έλεγχο εκ μέρους του ΕΣΡ των ε¬ 
γκαταστάσεων εκπομπής των τηλεοπτικών σταθμών που 
έχουν υποβάλει ήδη αίτηση αδειοδότησής τους, λειτουρ¬ 
γία που ώς σήμερα δεν έχει ασκηθεί, εφόσον υπάρχει α¬ 
σάφεια ως προς τον αρμόδιο τεχνικό φορέα που θα διε¬ 
νεργεί τους ελέγχους και θα κοινοποιεί τα αποτελέσματά 
τους στο ΕΣΡ 

4. Εποπτεία τήρησης νομοθεσίας για τα πνευματικά και 
συγγενικά δικαιώματα 

Το ΕΣΡ ασκεί κατά νόμο εποπτικό έλεγχο της τήρησης 
εκ μέρους των ραδιοφωνικών και τηλεοπτικών σταθμών 
των υποχρεώσεων σεβασμού των πνευματικών δικαιωμά¬ 
των των δημιουργών και των συγγενικών δικαιωμάτων 
των εκτελεστών των έργων λόγου και τέχνης που περι¬ 
λαμβάνουν στα προγράμματά τους. Ο έλεγχος αυτός εί¬ 
ναι τόσο προληπτικός όσο και κατασταλτικός. Προληπτι¬ 
κός είναι ο έλεγχος κατά τη διαδικασία αδειοδότησης των 
σταθμών, οι οποίοι στην αίτησή τους για χορήγηση άδει¬ 
ας οφείλουν να περιλάβουν συμβόλαια με τους εντεταλ¬ 
μένους των δημιουργών και εκτελεστών για την είσπραξη 
των απαιτήσεων που απορρέουν από τα δικαιώματά τους. 
Τον έλεγχο αυτόν άσκησε πράγματι το Συμβούλιο κατά το 
1998 κατά την εξέταση των αιτήσεων για χορήγηση άδει¬ 
ας λειτουργίας ραδιοφωνικών σταθμών Λεκανοπεδίου 
Αττικής. Κατασταλτικός είναι ο έλεγχος όταν καταγγελθεί 
συγκεκριμένη παραβίαση της νομοθεσίας για την 
προστασία των πνευματικών και συγγενικών δικαιωμά¬ 
των, οπότε το ΕΣΡ προχωρεί στην επιβολή των νόμιμων 
κυρώσεων. Πρέπει να σημειωθεί ότι το ΕΣΡ δεν είναι ει¬ 
σπρακτικός οργανισμός και δεν μπορεί να υποκατοστη- 
σει τέτοιους οργανισμούς, καθώς και ότι η διακρίβωση 
των παραβάσεων δεν είναι πάντοτε ευχερής, διότι οι κα¬ 
ταγγελλόμενοι σταθμοί εμφανίζουν συμβόλαια με άτομα 
ή εταιρείες που φέρονται ως νόμιμοι κάτοχοι των δικαιω¬ 
μάτων επί των έργων και η διαπίστωση της ύπαρξης α¬ 
διάκοπης σειράς συμβάσεων που να φτάνει έως τους δη¬ 
μιουργούς ή εκτελεστές είναι πολλές φορές διαδικασία 
πολύπλοκη, για την οποία καταλληλότερη είναι η δικαστι¬ 
κή οδός, η οποία και μόνη μπορεί να οδηγήσει στην α- 
παιτούμενη βέβαιη διάγνωση. Το ΕΣΡ κατά το 1998 σε 
ορισμένες περιπτώσεις καταγγελιών ήχθη στην επιβολή 
των κυρώσεων τόσο της σύστασης όσο και της επιβολής 
χρηματικών προστίμων συνολικού ύψους 17,5 εκατομμυ¬ 
ρίων δραχμών σε περιφερειακούς τηλεοπτικούς σταθ¬ 
μούς, αφού πείστηκε πράγματι για την αλήθεια των κα¬ 
ταγγελιών (σε ορισμένες περιπτώσεις προϋπήρξαν δικα¬ 
στικές αποφάσεις). 

5. Κοινωνικά μηνύματα 

Σύμφωνα με το νόμο, οι ραδιοφωνικοί και τηλεοπτικοί 
σταθμοί είναι υποχρεωμένοι να μεταδίδουν δωρεάν μη¬ 
νύματα ευρύτερης κοινωνικής σημασίας. Προς το σκοπό 
αυτό ο κάθε ενδιαφερόμενος πρέπει να υποβάλει αίτηση 
προς το ΕΣΡ, στο οποίο λειτουργεί Επιτροπή Κοινωνικών 


Μηνυμάτων που αποφασίζει αν η αίτηση πληροί τις 
προϋποθέσεις του νόμου. Κατά το 1998 η Επιτροπή Κοι¬ 
νωνικών Μηνυμάτων του ΕΣΡ έχει να επιδείξει σημαντικό 
έργο. Εξέδωσε συνολικά 131 αποφάσεις (εγκριτικές και 
απορριπτικές) επί αντίστοιχου αριθμού αιτήσεων. Από τις 
αιτήσεις αυτές 81 είχαν γενικό κοινωνικό περιεχόμενο, 37 
αφορούσαν θέματα πολιτιστικού περιεχομένου και 13 
οικολογικά θέματα. 0 βασικός λόγος των απορριπτικών 
αποφάσεων ήταν ότι τα μηνύματα ενείχαν και στοιχεία 
διαφήμισης. Στόχος της Επιτροπής για το άμεσο μέλλον 
είναι να καθορίσει από κοινού με τους ραδιοτηλεοπτικούς 
σταθμούς αριθμό μεταδόσεων και τρόπους παρουσία¬ 
σης των μηνυμάτων σε ημερήσια βάση, καθώς και τις ζώ¬ 
νες προβολής τους, ώστε τα μηνύματα να μεταδίδονται 
με ακριβή τήρηση των όρων έγκρισής τους και όχι π.χ. σε 
ζώνες ελάχιστης ακροαματικότητας. 

IV. ΤΟ ΚΥΡΙΩΣ ΕΡΓΟ ΤΟΥ ΕΣΡ: 

Β. ΕΛΕΓΧΟΣ ΠΕΡΙΕΧΟΜΕΝΟΥ ΕΚΠΟΜΠΩΝ 

0 εκ μέρους του ΕΣΡ έλεγχος του περιεχομένου των 
ραδιοφωνικών και τηλεοπτικών εκπομπών ώστε να 
πληρούν τους όρους και να σέβονται τις αρχές και τα α¬ 
γαθά που επιτάσσουν το Σύνταγμα, οι Οδηγίες της Ευ¬ 
ρωπαϊκής Ένωσης και η ραδιοτηλεοπτική νομοθεσία της 
χώρας είναι δύο ειδών: προληπτικός και κατασταλτικός (ι¬ 
δίως κυρωτικός). Προκαταβολικά κρίνεται σκόπιμο να ε- 
πισημανθεί εδώ με κάθε δυνατή έμφαση, ότι όλες οι 
αποφάσεις του Συμβουλίου που αφορούν την άσκηση 
του κατωτέρω εκτιθέμενου ελέγχου του, όπως άλλωστε 
και όλες οι άλλες αποφάσεις κατά την άσκηση των λοιπών 
αρμοδιοτήτων του, πάρθηκαν με άνετες πλειοψηφίες, αν 
όχι με παμψηφία, και πάντως ουδέποτε με πλειοψηφίες 
που να αντικατοπτρίζουν τον τρόπο υπόδειξης του καθε- 
νός από τα μέλη του (δηλαδή, κατά το κοινώς λεγόμενο, 
κατά «κομματικά μπλοκ»), πράγμα που μαρτυρεί τη συ¬ 
νείδηση του οργάνου ως ανεξάρτητης διοικητικής αρχής. 

1, Προληπτικός έλεγχος 

Το ΕΣΡ, για πρώτη φορά στην ώς τώρα λειτουργία του, 
απέδωσε κατά το παρελθόν έτος μεγάλη σημασία σε 
προληπτικές παρεμβάσεις ώστε το περιεχόμενο των ρα¬ 
διοφωνικών και τηλεοπτικών εκπομπών να ανταποκρίνε- 
ται στις επιταγές της νομοθεσίας μας. Ο προληπτικός έ¬ 
λεγχος του περιεχομένου των εκπομπών, που δεν επιτρέ¬ 
πεται βέβαια ούτε συνειρμικά να συνδέεται με 
οποιοσδήποτε μορφής λογοκρισία, περιλαμβάνει ποικίλα 
μέτρα που αποβλέπουν στην επισήμανση θεμάτων στα 
οποία πιθανολογείται όχι ορισμένοι ή και όλοι οι ρα¬ 
διοφωνικοί και τηλεοπτικοί σταθμοί ίσως δεν επιδείξουν 
την επιβαλλόμενη προσοχή και παρασυρθούν στην εκ¬ 
πομπή προγραμμάτων που θα περιέχουν συγκεκριμένου 
κάθε φορά είδους παραβάσεις περιεχομένου. Τα μέτρα 
αυτά είναι κυρίως: (α) η έκδοση οδηγιών του ΕΣΡ προς 
τους σταθμούς με αφορμή είτε ήδη παρατηρηθείσες τά¬ 
σεις προς επανάληψη ορισμένου είδους παραβάσεων εί¬ 
τε την πρόβλεψη εκ μέρους του ΕΣΡ ενόψει κάποιου επι¬ 
κείμενου γεγονότος (π.χ. εκλογών) ότι ο ανταγωνισμός α¬ 
κροαματικότητας μεταξύ των σταθμών ή άλλοι συναφείς 
παράγοντες ίσως μειώσουν τις αντιστάσεις τους και τους 
παρασύρουν σε επίδειξη μειωμένου σεβασμού προς συ¬ 
γκεκριμένα έννομα αγαθά πορστατευόμενα από τη ρα¬ 
διοτηλεοπτική νομοθεσία, (β) η σε διάφορα επίπεδα ε¬ 
πικοινωνία με τους σταθμούς, με αλληλογραφία ή 

προφορικά μετά από πρόσκληση στο Συμβούλιο, που α¬ 
πευθύνεται είτε στο σύνολο ή ομάδα σταθμών από κοινού 
είτε σε πολλούς σταθμούς προσκαλούμενους διαδοχικά 
είτε τέλος μεμονωμένα σε ορισμένους σταθμούς και με 
συγκεκριμένη αφορμή, (γ) η διοργάνωση συνεδρίων, η¬ 
μερίδων και άλλων επιστημονικών εκδηλώσεων ή με τη 
συμμετοχή του Συμβουλίου σε τέτοιες εκδηλώσεις, και 
(δ) η θέση σε κίνηση διαδικασιών αυτοδέσμευσης των 
σταθμών. 

Το ΕΣΡ θεωρεί ότι μακροπρόθεσμα οι προληπτικές πα¬ 
ρεμβάσεις θα αποβούν σπουδαιότερες από τον κυρωτικό 
έλεγχο και ότι είναι δυνάμει αποτελεσματικότερες, αρκεί 
να καλλιεργηθεί ένα κλίμα και να εμπεδωθεί μια νοοτροπία 
συνεννόησης και αυθόρμητης επίδειξης σεβασμού στα 
έννομα αγαθά, η οποία πάντως στη χώρα μας ασφαλώς 
δεν υπάρχει προς το παρόν σε αξιόλογο βαθμό. Σ’ αυτό 
σημαντικό οπωσδήποτε ρόλο θα διαδραματίσει η εξομά¬ 
λυνση του ραδιοτηλεοπτικού τοπίου με τη χορήγηση των 
αδειών λειτουργίας και έτσι την καθιέρωση συνθηκών ε¬ 
νός υγιέστερου ανταγωνισμού και την ενίσχυση της πεποί¬ 
θησης ότι η τήρηση της νομιμότητας αποτελεί πρώπστο 
καθήκον για όλες τις πλευρές. Μεγάλη σπουδαιότητα έχει 
επίσης η ενίσχυση του θεσμικού κύρους του ΕΣΡ, ώστε να 
μπορεί από ισχυρότερη να διαπραγματεύεται και να δια¬ 
μεσολαβεί μεταξύ των ενδιαφερομένων πλευρών. 

α. Έκδοση Οδηγιών 

Η αρμοδιότητα του ΕΣΡ για έκδοση οδηγιών προς τους 
ραδιοτηλεοπτικούς σταθμούς βασίζεται σε ρητή εξου¬ 
σιοδότηση του νόμου. Δεν πρόκειται βέβαια κατά κυ¬ 
ριολεξία για κανονιστική αρμοδιότητα του Συμβουλίου, 
δεδομένου ότι τέτοιου είδους οδηγίες δεν αποτελούν πη¬ 
γές δικαίου κατά την έννομη τάξη μας, αλλά πάντως για 
αρμοδιότητα με κανονιστικές επιπτώσεις. Με την έκδοση 
οδηγιών, οι οποίες ερμηνεύουν το νόμο ή εξειδικεύουν α¬ 
όριστες έννοιες που περιέχονται σ’ αυτόν, το ΕΣΡ 
προειδοποιεί τους διοικουμένους για τον τρόπο με τον 
οποίο εκτιμά ορθό ότι πρέπει να ερμηνευθεί και να εφαρ- 
μοσθεί ο νόμος και δηλώνει δεσμευτικά για το ίδιο την 
πρόθεσή του να τηρήσει την οριζόμενη σ’ αυτές ερμηνεία 
και εφαρμογή. Την τελευταία λέξη ως προς την ορθότητα 
της ερμηνείας και της εφαρμογής έχουν βέβαια τα δικα¬ 
στήρια, η έκδοση ωστόσο της οδηγίας δημιουργεί βεβαι¬ 
ότητα δικαίου και θεμελιώνει την καλή πίστη του διοικου- 
μένου, ο οποίος από την άλλη πλευρά, εφόσον μάλιστα το 
περιεχόμενο της οδηγίας τυχει και δικαστικής επιβεβαίω¬ 
σης, δεν μπορεί να δικαιολογήσει την άρνηση τήρησής 
της λόγω αμφιβολιών ως προς το περιεχόμενο της ρύθμι¬ 
σης ή να επικαλεσθεί έναν αιφνιδιασμό του εκ μέρους του 
Συμβουλίου που να παραβιάζει τις αρχές της καλής πί¬ 
στης και της χρηστής διοίκησης. 

Οι Οδηγίες που εξέδωσε το ΕΣΡ κατά το 1998 και σε 
χρονολογική σειρά αφορούν τα ακόλουθα θέματα: 

• την αποφυγή μετάδοσης σκηνών δυστυχημάτων κα¬ 
τά τρόπο που να προκαλεί υπέρμετρο πόνο (με αφορμή α¬ 
εροπορικές τραγωδίες) 

• την επιβαλλόμενη αντίδραση του παρουσιαστή εκ¬ 
πομπής με καλεσμένους οι οποίοι εκτρέπονται σε διατυ¬ 
πώσεις που συνιοτούν εξύβριση ή συκοφαντική δυσφήμι- 
ση 

• την αποφυγή σε όλων των ειδών τις εκπομπές εκφρά¬ 
σεων ή υπαινιγμών που να υποθάλπουν την ξενοφοβία και 
τον ρατσισμό 


• τον τρόπο παρουσίασης ορισμένων εγκλημάτων 

• την ισότιμη παρουσίαση των υποψηφίων κατά την 
προεκλογική περίοδο (με αφορμή τις επικείμενες τη στιγ¬ 
μή εκείνη δημοτικές και νομαρχιακές εκλογές) 

• την αποφυγή ανακοίνωσης των αποτελεσμάτων των 
δημοσκοπήσεων εξόδου (θχϊΙ ροΙΙε) πριν από την πάροδο 
του χρόνου ψηφοφορίας 

• τους κανόνες που πρέπει να τηρούνται σχετικά με τις 
διαφημιστικές διακοπές όταν μία εκπομπή παρεμβάλλε¬ 
ται εντός άλλης εκπομπής. Επίσης, πριν από την περίοδο 
των εορτών, επαναλήφθηκε Οδηγία του 1997 που αφορά 
τις διαφημίσεις παιδικών παιχνιδιών. 

β. Μεταρρύθμιση των Κωδίκων Δεοντολογίας 

Σύμφωνα με το νομο (άρθρο 3 § 15 του ν. 2328/1995) το 
ΕΣΡ είναι αρμόδιο για την κατάρτιση Κωδίκων 
Δεοντολογίας ρυθμιστικών ζητημάτων περιεχομένου των 
διαφόρων ειδών εκπομπών, οι οποίοι, ύστερα από συζή¬ 
τηση με τα ενδιαφερόμενο μέρη, κυρώνονται με τη αορφή 
Προεδρικού Διατάγματος μετά από πρόταση του Υπουρ¬ 
γού Τύπου και ΜΜΕ, Με την ίδια διάταξη παρατείνεται 
προσωρινά η ισχύς των υφιστάμενων κωδίκων δεο¬ 
ντολογίας που κοταρτίστηκαν υπό την ισχύ του ν. 

1866/1989 και κυρώθηκαν το 1991. 

Το ΕΣΡ ξεκίνησε εντός του περασμένου έτους τις διαδι¬ 
κασίες και εργασίες για τη μεταρρύθμιση των ισχυόντων 
κατά τα ανωτέρω κωδίκων δεοντολογίας. Η μεταρρύθμι¬ 
ση αυτή κρίθηκε αναγκαία όχι μόνο για λόγους ουσίας, ε¬ 
πειδή η στο μεταξύ συσσωρευμένη πείρα έχει καταδείξει 
ότι οι κώδικες αυτοί χρειάζονται συμπλήρωση, αλλά και 
για τον τυπικό λόγο» ότι επιβάλλεται η προσαρμογή στον 
νόμο 2328/1995. Συγκεκριμένα, ο νόμος επιβάλλειτηνκα¬ 
τάρτιση τριών Κωδίκων Δεοντολογίας: α) Κώδικα ειδη- 
σεογραφικών και άλλων δημοσιογραφικών και πολιτικών 
εκπομπών, β) Κώδικα ψυχαγωγικών και επιμορφωτικών 
προγραμμάτων και γ) Κώδικα διαφημίσεων. Οι υφιστά¬ 
μενοι κώδικες δεν συμπίπτουν ωστόσο θεματικά με την ε¬ 
πιταγή αυτή του νόμου και έτσι και μόνο από αυτό το λόγο 
επιβάλλεται η τροποποίησή τους. Το ΕΣΡ εντός του 1998 
αφενός συγκρότησε επιτροπή κωδίκων δεοντολογίας, η 
οποία άρχισε τη μελέτη του θέματος, και αφετέρου κίνη¬ 
σε τη διαδικασία για την πρόσληψη δύο ειδικών επιστη¬ 
μόνων για να συνδράμουν την επιτροπή στο έργο της. 

γ. Σύνταξη και αποστολή επιστολών - συστάσεων και 
υναντήσεις με τους υπευθύνους των σταθμών 

Μετά από ίδια διαπίστωση ανησυχητικών τάσεων και 
φαινομένων στις διαφόρων ειδών εκπομπές των ρα¬ 
διοφωνικών και τηλεοπτικών σταθμών, καθώς και μετά α¬ 
πό εξέταση οοβαρών καταγγελιών και διαμαρτυριών 
πολιτών, το ΕΣΡ συνέταξε και απέστειλε προς τους σταθ¬ 
μούς σειρά από επιστολές που εφιστούν την προσοχή 
τους στα παρατηρούμενα φαινόμενα και διατυπώνουν 
συστάσεις για την αποφυγή τους στο μέλλον. Οι σπου¬ 
δαιότερες από τις επιστολές-συστάσεις που συντάχθη¬ 
καν και αποστάλθηκαν από το ΕΣΡ κατά το 1998 αφορού¬ 
σαν περιπτώσεις εκπομπών που προσβάλλουν την αν¬ 
θρώπινη αξιοπρέπεια, ακατάλληλες εκπομπές σε ζώνες 
παιδικής τηλεθέασης, τους τρόπους κάλυψης έκτακτων 
γεγονότων που προκαλούν πανικό και σύγχυση στους 
πολίτες, παραβιάσεις της νομοθεσίας για τα πνευματικά 
και συγγενικά δικαιώματα, καταγγελίες πολιτικών κομμά¬ 
των και υποψηφίων στις πρόσφατες δημοτικές και 
νομαρχιακές εκλογές, την τήρηση των διατάξεων της ρα- 

διοτηλεοπτικής νομοθεσίας περί διαφημίσεων σε ειδικά 
θέματα κ.ά. Το ΕΣΡ έδρασε με κίνητρο την πεποίθηση ότι 
τέτοιου είδους επιστολές-συστάσεις αφενός καλύπτουν 
σε ικανοποιητικό βαθμό το λεγόμενο δημόσιο αίσθημα 
και αφετέρου λειτουργούν ώς ένα σημείο παιδευτικά 
προς όφελος της νομιμότητας και της ποιότητας των 
προγραμμάτων. 

Παράλληλα με την αποστολή επισταλών-συστάσεων, 
το ΕΣΡ εγκαινίασε και μία πρακτική απευθείας συναντή¬ 
σεων με εκπροσώπους των σταθμών για ανταλλαγή από¬ 
ψεων επί διαφόρων θεμάτων. Εκτός από επί μέρους συ¬ 
ναντήσεις που είχε ο κατά τη διάρκεια του έτους παραι¬ 
τηθείς Πρόεδρος κ. Κασιμάτης, ο νυν Πρόεδρος του ΕΣΡ 
εγκαινίασε, μετά την ανάληψη των καθηκόντων του, μια 
σειρά διαδοχικών συναντήσεων με τους διευθυντές των 
μεγάλων τηλεοπτικών σταθμών πανελλαδικής εμβέλειας, 
με τους οποίους αντάλλαξε απόψεις επί όλων των μεγά¬ 
λων προβλημάτων της λειτουργίας της τηλεόρασης στη 
χώρα μας. Οι συναντήσεις αυτές αποφασίστηκε από 
κοινού να επαναλαμβάνονται περιοδικά, αλλά και να 
γίνονται και εκτάκτως κάθε φορά που το απαιτούν οι πε¬ 
ριστάσεις και η εμφάνιση κάποιου ειδικού προβλήματος. 
Επίσης αποφασίστηκε ο εκ μέρους του ΕΣΡ, μέσω των συ¬ 
ναντήσεων αυτών αλλά και με κάθε άλλο πρόσφορο μέσο, 
συντονισμός και η στήριξη των προσπαθειών συνεννόη¬ 
σης μεταξύ των σταθμών, με απώτερο στόχο τη δημιουρ¬ 
γία θεσμών και μηχανισμών αυτοδέσμευσης σε διάφορα 
θέματα (βλ. αμέσως κατωτ. υπό ε). 
δ. Συνέδρια και λοιπές επιστημονικές εκδηλώσεις 
Για τον τομέα αυτόν δράσης του ΕΣ Ρ βλ. κατωτ. υπό V1 
γ και ε. 

ε. Στήριξη διαδικασιών αυτοδέσμευσης 
Πιστεύοντας ότι μακροπρόθεσμα πολλά από τα ζητή¬ 
ματα νομιμότητας και ποιότητας του περιεχομένου των 
ραδιοτηλεοπτικών εκπομπών μπορούν και είναι σκόπιμο 
να αντιμετωπίζονται με διαδικασίες αυτοδέσμευσης με¬ 
ταξύ των σταθμών, έστω και αν η κατάσταση στη χώρα 
μας δεν επιτρέπει την αισιοδοξία ότι σύντομα θα φθάσου- 
με σε ένα ικανοποιητικό επίπεδο αυτοελέγχου, το ΕΣΡ πή¬ 
ρε ήδη κατά το 1998 την πρωτοβουλία για συναντήσεις 
και συνεννοήσεις με τους εκπροσώπους των μεγάλων τη¬ 
λεοπτικών σταθμών με στόχο την υποβοήθηση και την ε¬ 
πίτευξη συμφωνιών αυτοδέσμευσης μεταξύ τους. Ο 
πρώτος τομέας από τον οποίο ξεκίνησε η προσπάθεια αυ¬ 
τή ήταν εκείνος των διαφημίσεων. Στο πλαίσιο του συμ¬ 
βουλευτικού του ρόλου, το ΕΣΡ επιχείρησε να προωθή¬ 
σει, μέσα από διάλογο με εκπροσώπους των σταθμών αλ¬ 
λά και των ενώσεων διαφημιστών και διαφημιζόμενων, 
κανόνες αυτορρύθμισης, με τους οποίους οι σταθμοί θα 
αναλάμβαναν τη δέσμευση να κινούνται μέσα σε ένα κοι¬ 
νά αποδεκτό πλαίσιο εφαρμογής και τήρησης της κείμε¬ 
νης νομοθεσίας περί διαφημίσεων. Μια τέτοια προσπά¬ 
θεια κρίθηκε επιβεβλημένη ενόψει των πρόσφατων εξελί¬ 
ξεων στο χώρο των ΜΜΕ (ψηφιακή τεχνολογία, 
διασυνοριακές εκπομπές, συνδρομητική τηλεόραση 
κλπ.), οι οποίες επιτάσσουν ένα σύγχρονο πνεύμα 
εποπτείας και ελέγχου. Μετά από συναντήσεις που διήρ- 
κεσαν περί τους 8 μήνες η προσπάθεια δεν κατέληξε δυ¬ 
στυχώς στην υπογραφή συμφωνίας μεταξύ των ενδια¬ 
φερομένων. Αυτό δεν σημαίνει ότι η όλη προσπάθεια υ¬ 
πήρξε μάταιη, εφόσον, πέρα από την αποκτηθείσα 
εμπειρία που θα είναι χρήσιμη για τέτοιου είδους συνεν¬ 


νοήσεις στο μέλλον, το ΕΣΡ προχώρησε έστω και μονομε- 
ρώς στην έκδοση Οδηγίας (ανωτ. υπό α), στην οποία πε¬ 
ριέλαβε τους κανόνες που αποκρυσταλλώθηκαν κατά τις 
συνομιλίες με τις ενδιαφερόμενες πλευρές. 

Το ΕΣΡ ετοιμάζεται για την επανάληψη του εγχειρή¬ 
ματος στο ζήτημα των ενημερωτικών εκπομπών, ενώ ήδη 
έχει συγκροτήσει επιτροπή για τη διαμόρφωση πλαισίου 
ρύθμισης για την παρουσίαση των κομμάτων και των 
υποψηφίων κατά τις προεκλογικές περιόδους. 

στ. Λοιπές ενέργειες, ιδίως προς προστασία 
των ανηλίκων 

Επί πλέον όλων των προηγουμένων, το ΕΣΡ προέβη και 
σε ενέργειες προληπτικού ελέγχου που αποσκοπούν κυ¬ 
ρίως στην προστασία των ανηλίκων από εκπομπές ικανές 
να βλάψουν την πνευματική και ηθική τους ανάπτυξη. Στο 
πλαίσιο αυτό εντάσσονται οι προπαρασκευαστικές εργα¬ 
σίες προς δύο κυρίως κατευθύνσεις: αφενός τη σήμανση 
των τηλεοπτικών εκπομπών από τη σκοπιά του βαθμού 
καταλληλότητας τους για τους ανήλικους τηλεθεατές και 
αφετέρου την εκπόνηση, σε συνεργασία με άλλους αρ¬ 
μόδιους φορείς, εκπαιδευτικών προγραμμάτων και 
σχολικών μαθημάτων τηλεθέασης για τα παιδιά. Και 
στους δύο τομείς . ·■■ Συμβούλιο έχει ήδη προχωρήσει ση¬ 
μαντικά στη συγκέντρωση συγκριτικιυν στοιχείων από ό¬ 
σα ισχύουν και από προγράμματα που εφαρμόζονται σε 
άλλες χώρες και, ιδίως στο πρώτο θέμα, βρίσκεται κοντά 
στη διατύπωση συγκεκριμένων προτάσεων. 

2. Κατασταλτικός έλεγχος Επιβολή κυρώσεων 

Το κατασταλτικό μέρος του ελέγχου του περιεχομένου 
των ραδιοφωνικών και τηλεοπτικών εκπομπών ασκήθηκε 
από το ΕΣΡ κατά το παρελθόν έτος με την έκδοση ορι¬ 
σμένων αποφάσεων επιβολής κυρώσεων σε παραβιάσεις 
της ραδιοτηλεοπτικής νομοθεσίας που μπορούν να κατα- 
ταχθούν ανά κατηγορίες προσβληθέντων έννομων αγα¬ 
θών και δικαιωμάτων. 

α. Παραβιάσεις σχετικές με τη λειτουργία του δημοκρα¬ 
τικού πολιτεύματος 

Η βασική κυρωτική απόφαση που εξέδωσε το ΕΣΡ κατά 
το παρελθόν έτος για προσβολή έννομων αγαθών σχετι- 
ζόμενων με τη λειτουργία του δημοκρατικού πολιτεύ¬ 
ματος αφορά την επιβολή χρηματικού προστίμου ενα¬ 
ντίον τριών τηλεοπτικών σταθμών, οι οποίοι κατά τις 
δημοτικές και νομαρχιακές εκλογές του Οκτωβρίου 1998 
και ειδικότερα κατά τις βραδυνές τους εκπομπές παρου¬ 
σίασης των εκλογικών αποτελεσμάτων δημοσιοποίησαν 
τα αποτελέσματα δημοσκοπήσεων που διενεργήθηκαν 
κατά την έξοδο των ψηφοφόρων από τα εκλογικά τμήμα¬ 
τα (των λεγάμενων βχίΐ ροΙΙε) πριν από την πάροδο του 
χρόνου ψηφοφορίας (σε μία περίπτωση η ανακοίνωση έ¬ 
γινε 7 λεπτά πριν από το κλείσιμο των εκλογικών τμημά¬ 
των). Η επιβολή χρηματικού προστίμου ύψους 5 εκ. δραχ¬ 
μών αε καθένα από τους τρεις σταθμούς αφορούσε κυ¬ 
ρίως παραβάσεις που έγιναν την ημέρα του δεύτερου 
γύρου των εκλογών, σε μία περίπτωση πάντως ως επιβα- 
ρυντικό στοιχείο ελήφθη υπόψη ότι είχε παραβιάσει το 
χρόνο ανακοίνωσης των αποτελεσμάτων των 
δημοσκοπήσεων, κατά μικρότερο βέβαια χρονικό διάστη¬ 
μα, και κατά την εκλογική αναμέτρηση του πρώτου 
γάρου. Το ΕΣΡ δεν έκανε δεκτό το επιχείρημα των ελεγ¬ 
χόμενων ότι τόσο μικρή χρονική παραβίαση δεν έχει κα¬ 
μία επίπτωση στη διαμόρφωση του εκλογικού αποτελέ- 

σματος διότι δεν προλαβαίνει να επηρεάσει κανένα 
ψηφοφόρο. Στην απόφασή του το Συμβούλιο διακήρυξε 
ότι η απαξία της παραβίασης του χρόνου δεν κρίνεται α¬ 
πό τη μικρή ή μεγάλη επιρροή στο εκλογικό σώμα, αλλά 
από την έλλειψη σεβασμού προς θεμελιώδεις αρχές της 
δημοκρατίας που δεν είναι δυνατό να ποσοτικοποιηθούν. 
Ο σεβασμός της εκλογικής διαδικασίας μέχρι την ολοκλή¬ 
ρωσή της και των πολιτών που με περίσκεψη ασκούν το 
πρώτιστο των δικαιωμάτων τους μέχρι και ο τελευταίος α¬ 
πό αυτούς να δώσει την ψήφο του αποτελούν καθήκοντα 
που απορρέουν από θεμελιώδεις συνταγματικές επιτα¬ 
γές , οι οποίες δεν εντάσσονται σε μια ποσοτική λογική και 
πρέπει να μείνουν έξω από το παιγνίδι εμπορικών αντα¬ 
γωνισμών μεταξύ των ραδιοτηλεοπτικών σταθμών. 

Με την ευκαιρία της υπόθεσης των «δημοσκοπήσεων ε¬ 
ξόδου», το ΕΣΡ εξέτασε (και συζήτησε και με τους εκ¬ 
προσώπους των σταθμών) το γενικότερο θέμα της συμ¬ 
βολής των ηλεκτρονικών ΜΜΕ στη μείωση των πολιτικών 
αντιπαραθέσεων κατά την παραμονή και την ίδια την ημέ¬ 
ρα των εκλογών. Το ΕΣΡ εξέφρασε την ευχή, τοδιάστημα 
αυτό να μείνει κατά το δυνατόν ελεύθερο από συγκρού- 
σεις, όχι μόνο από σεβασμό στον πολίτη, στον οποίο πρέ¬ 
πει να εξασφαλισθούν συνθήκες ηρεμίας και νηφαλιότη¬ 
τας για την άσκηση των δικαιωμάτων του, αλλά και προς 
διατράνωση του ότι η εκλογική διαδικασία, ως κορυφαία 
στιγμή της δημοκρατίας, πρέπει, πέρα και πάνω από τις υ¬ 
φιστάμενες διαφορές απόψεων, να ενώνει τους πολίτες. 
Την ίδια περίοδο εξέδωσε επιστολέςσυστάσεις προς 
τους τηλεοπτικούς σταθμούς πανελλαδικής εμβέλειας 
για τις παραβιάσεις των Οδηγιών του κατά την προε¬ 
κλογική περίοδο των δημοτικών εκλογών, καθώς και ορι¬ 
σμένα φαινόμενα ανισότιμης παρουσίασης υποψηφίων. 

β. Παραβιάσεις σχετικές με την προστασία των 
ανηλίκων και γενικά των τηλεθεατών από την προβολή 
του εγκλήματος και της βίας 

Η βασική υπόθεση που απασχόλησε το ΕΣΡ κατά το πα¬ 
ρελθόν έτος και αφορούσε μια σοβαρότατη περίπτωση 
προσβολής αγαθών που συνδέονται με την προστασία 
των ανηλίκων και γενικότερα την αποφυγή άσκοπης 
προβολής σκηνών βίας και τέλεσης εγκληματικών πράξε¬ 
ων αποτέλεσε η περίφημη «υπόθεση Ματέί Σορίν». Η υ¬ 
πόθεση αυτή, που συντάραξε την κοινή γνώμη, αφορού¬ 
σε την εκ μέρους του καταζητούμενου από την Αστυνομία 
κακοποιού κατακράτηση ως ομήρων τεσσάρων πολιτών 
με την απειλή ότι, αν η Αστυνομία επιχειρήσει να τον συλ- 
λάβει, θα αφήσει να εκραγεί η απασφαλισμένη 
χειροβομβίδα που κρατούσε στα χέρια του, πράγμα που 
συνέβη τελικά με όλα τα τραγικά επακόλουθα που όλοι 
γνωρίζουμε. 0 σταθμός διατήρησε για χρονικό διάστημα 
μεγαλύτερο των τριών ωρών απευθείας τηλεφωνική ε¬ 
πικοινωνία με τον κακοποιό, την οποία μετέδιδε «ζωντα¬ 
νά», δίνοντας στο τηλεοπτικό κοινό, και μάλιστα σε ώρα 
μεγάλης ακροαματικότητας για τους ανηλίκους, τη δυνα¬ 
τότητα να παρακολουθήσουνστηνεξέλιξήτου ένα τελού¬ 
μενο βαρύτατο έγκλημα που συνίσταται σε πράξεις α¬ 
κραίας βίας, προσφέροντας στο δράστη του εγκλήματος 
ένα δημόσιο βήμα για να εκθειάσει τις πράξεις του υπό 
συνθήκες αδυναμίας αντίκρουσης λόγω της επικρεμάμε- 
νης απειλής, δηλαδή με τον παρουσιαστή της εκπομπής 
αδυνατούντα να προβάλει αντιρρήσεις στα λεγάμενα του 
κακοποιού και να τονίσει, όπως θα οφείλε, το αποτρόπαιο 
των τελούμενων πράξεων. Επί πλέον, πρόσθετο αρνητικό 


στοιχείο της εκπομπής είναι ότι ο σταθμός δεν περιορί¬ 
στηκε στη «ζωντανή» μετάδοση των γεγονότων, αλλά πα- 
ρενέβη και στη διαμόρφωσή τους, υποκαθιστώντας τις 
αρχές και προβαίνρντας σε «παραινέσεις» ή και «δια¬ 
πραγματεύσεις» με τον κακοποιό ή «μεσολαβώντας» για 
ικανοποίηση αιτημάτων του και γενικά προσπαθώντας να 
επηρεάσειτην τροπή των γεγονότων. Το Συμβούλιο έκρι¬ 
νε ομόφωνα ότι δεν συνέτρεξε ούτε κατάσταση ανάγκης 
ούτε κάλυψη απότις αρχές κατά την έναρξη της ζωντανής 
μετάδοσης, έτσι ώστε η εν συνεχεία ενδεχόμενη παγί¬ 
δευση του σταθμού από τη ροή των γεγονότων δεν αίρει 
την ευθύνη του. Επέβαλε δε ομόφωνα την ηθική κύρωση 
της μετάδοσης από τον σταθμό της απόφασης και του 
σκεπτικού της και κατά πλειοψηφία την κύρωση του χρη¬ 
ματικού προστίμου ύψους 50 εκατομμυρίων δραχμών. 

γ. Παραβιάσεις της ανθρώπινης αξιοπρέπειας 

Το ΕΣΡ έδωσε κατά το παρελθόν έτος εντελώς ιδιαί¬ 
τερο βάρος στον έλεγχο του περιεχομένου εκπομπών 
που θίγουν την ανθρώπινη αξιοπρέπεια. Ήδη από το 1997 
είχε εκδώσει την πρώτη μείζονος σημασίας απόφασή του 
με τη ν οποία είχε επιβάλει αυστηρές κυρώσεις σε ιπαθμό 
για την προβολή εκπομπής που αποκαλείται στην τη¬ 
λεοπτική ορολογία τβαΜΙγ εάονν. Το Συμβούλιο προέβη κα¬ 
τά το 1 998 σε πλήρη καταγραφή όλων των εκπομπών που 
ανήκουν σ' αυτή την κατηγορία και ανέθεσε σε επι¬ 
στημονική ομάδα τη διενέργεια έρευνας ως προς τον 
τρόπο διαμόρφωσης και τις επιπτώσεις αυτών των εκ¬ 
πομπών στους μετέχοντες όσο και στους τηλεθεατές, έ¬ 
ρευνα που παρουσιάστηκε σε επιστημονική ημερίδα υπό 
την αιγίδα του Συμβουλίου (βλ. κατωτ. υπό V1 β). 

Σε συνδυασμό με τις ενέργειες αυτές, το ΕΣΡ επέλεξε 
δύο από τις κατά την εκτίμησή του βαρύτερες περιπτώ¬ 
σεις τέτοιου είδους εκπομπών και κίνησε εναντίον των 
δύο σταθμών που τις προέβαλαν την κατά τον νόμο κυ¬ 
ρωτική διαδικασία. Κατά την εξέταση των υποθέσεων το 
Συμβούλιο έκρινε ομόφωνα ότι οι εκπομπές αυτές παρα¬ 
βίασαν κατάφωρα την ανθρώπινη αξιοπρέπεια, διότι 
παρουσίασαν ενώπιον του τηλεοπτικού κοινού (και μάλι¬ 
στα σε ώρα μεγάλης παιδικής ακροαματικότητας) ε¬ 
πίμονα, επιδεικτικά, χωρίς καμία αναστολή και χωρίς κα¬ 
νένα σεβασμό ατομικές περιπτώσεις προσώπων που 
έχουν βρεθεί στο περιθώριο της κοινωνικής ζωής και ζουν 
σε συνθήκες ακραίου προσωπικού πόνου, χωρίς με τις εκ¬ 
πομπές αυτές να επιδιώκουν τίποτε άλλο παρά τη θεα- 
ματοποίηση αυτού του πόνου, εκρηκτικές εκδηλώσεις 
του οποίου επιδιώκουν μάλιστα να αναπαραγάγουν «επί 
σκηνής» αιφνιδιάζοντας τους «προσκεκλημένους*· τους 
και φέρνοντας τους αντιμέτωπους με τα πρόσωπα και τις 
καταστάσεις που τους έχουν ωθήσει στο κοινωνικό περι¬ 
θώριο. Το Συμβούλιο επέμεινε στην αρχή που είχε υιοθε¬ 
τήσει ήδη στην πρώτη σχετική απόφασή του, ότι δηλαδή 
τέτοιες εκπομπές προσβάλλουν βάναυσα την ανθρώπινη 
αξιοπρέπεια γενικά και όχι μόνο την προσωπική ζωή, τιμή 
και υπόληψη των «προσκεκλημένων» τους και ότι η 
προσβολή αυτή δεν αίρεται με τη συναίνεση των παθό- 
ντων, ακόμη και στην περίπτωση που αυτή δινόταν νηφά¬ 
λια και με πλήρη συνείδηση των συνεπειών της σχετικής 
δήλωσής τους. Με βάση το σκεπτικό αυτό το ΕΣΡ επέβα¬ 
λε κατά των δύο σταθμών αφενός την ηθική κύρωση της 
μετάδοσης της απόφασης και του σκεπτικού της και αφε¬ 
τέρου χρηματικό πρόστιμο ύψους 30 και 25 εκατομμυ¬ 
ρίων δραχμών αντίστοιχα. Επί πλέον εναντίον του ενός α- 

πό τους δύο σταθμούς επέβαλε την κύρωση της επί μία ε¬ 
βδομάδα διακοπής της μετάδοσης της εκπομπής {η 
οποία είναι καθημερινή), ποινή που επιβλήθηκε για πρώτη 
φορά από το Συμβούλιο (η κύρωση αυτή δεν επιβλήθηκε 
και κατά του άλλου σταθμού, γιατί αυτός ερίχε ήδη δια- 
κόψει οικειοθελώς τη μετάδοσή της). 

δ. Παραβάσεις σχετικές με τον ιδιωτικό βίο και την τιμή 
και υπόληψη πολιτών 

Μορφή κατασταλτικού ελέγχου, που δεν συνίσταται 
στην επιβολή κυρώσεων, αποτελεί η κατά νόμο παρέμβα¬ 
ση του ΕΣΡ σε περιπτώσεις ραδιοτηλεοπτικών εκπομπών 
που θίγουν τον ιδιωτικό βίο ή την τιμή και την υπόληψη 
πολιτών. Σύμφωνα με το νόμο, ο θίγόμενος έχει δικαίωμα 
επανόρθωσης εκ μέρους του σταθμού και το ΕΣΡ παρεμ¬ 
βαίνει όταν ο σταθμός δεν ανταποκρίνεται στο σχετικό αί¬ 
τημα του θιγομένου ή αυτός δεν συμφωνεί με τον σταθμό 
ως προς το περιεχόμενο της επανόρθωσης {π.χ. ο σταθ¬ 
μός κρίνει ότι ο τρόπος της επανόρθωσης δεν πληροί τις 
προϋποθέσεις του νόμου). Μόνο εφόσον και μετά την πα¬ 
ρέμβαση του ΕΣΡ, η οποία βέβαια δεν επεκτείνεται στον 
ουσιαστικό έλεγχο της αλήθειας των μεταδιδομένων, ο 
σταθμός εξακολουθεί να μην ικανοποιεί το αίτημα επα¬ 
νόρθωσης, το ΕΣΡ μπορεί να προχωρήσει σε επιβολή κυ¬ 
ρώσεων. 

Κατά το 1998 το ΕΣΡ έγινε αποδέκτης μεγάλου αριθ¬ 
μού (περίπου 180) παραπόνων πολιτών ή νομικών 
προσώπων για εκπομπές και μηνύματα που θίγουν την 
προσωπική, επαγγελματική ή οικογενειακή τους τιμή και 
υπόληψη ή φήμη.Τις σχετικές αιτήσεις για παρέμβαση 
στη διαδικασία επανόρθωσης εξέτασε το Κλιμάκιο τήρη¬ 
σης των κανόνων δεοντολογίας, εξέτασης παραπόνων 
πολιτών και ελέγχου διαφημιστικού χρόνου και μόνο οι 
μείζονος σημασίας ή δυσχερείς περιπτώσεις εξετάστη¬ 
καν από την Ολομέλεια του Συμβουλίου. Όσες από τις αι¬ 
τήσεις κρίθηκαν ότι πληρούν τις προϋποθέσεις του 
νόμου για παρέμαση του Συμβουλίου, διαβιβάστηκαν 
στους σταθμούς που ικανοποίησαν κατά κανόνα το αίτη¬ 
μα επανόρθωσης, ιδιαίτερα σε εκείνες τις περιπτώσεις 
που αφορούσαν επιστημονικά ιδρύματα, νοσοκομειακές 
μονάδες και τομείς υπηρεσιών. Το ΕΣΡ κατέβαλε ιδιαίτε¬ 
ρες προσπάθειες για την ομαλή και με συνεννόηση των 
μερών διευθέτηση των περιπτώσεων, ακόμη και όταν 
χρειάστηκε να ερμηνεύσει ορισμένες φορές ελαστικά τις 
διατάξεις του νόμου περί των προθεσμιώντων διαφόρων 
σταδίων της διαδικασίας, εμπνεόμενο από την αρχή ότι η 
προστασία της τιμής και της υπόληψης του κάθε πολίτη 
είναι πριν απ' όλα υπόθεση δική του, στην οποία μια δη¬ 
μόσια αρχή δεν μπορεί και δεν πρέπει να παρεμβαίνει πα¬ 
τερναλιστικά. 

ε. Παραβιάσεις της νομοθεσίας για τη διαφήμιση 

Το ΕΣΡ, με τη βοήθεια των νομικών και τεχνικών συνερ¬ 
γατών του και με τα μέσα που έχει στη διάθεσή του, ά¬ 
σκησε κατά το 1998 δειγματοληπτικό έλεγχο των 
προγραμμάτων των ραδιοφωνικών και ιδίως τηλεοπτικών 
σταθμών με την καταγραφή σε κασέτες και εν συνεχεία 
την αξιολόγηση του καταγραφέντος υλικού για τον ε¬ 
ντοπισμό τυχόν παραβιάσεων της κείμενης νομοθεσίας 
περί διαφημίσεων. Ο έλεγχος εστιάζεται κυρίως στην τή¬ 
ρηση των νομοθετικά επιβαλλόμενων περιορισμών, που 
θεσπίζει τόσο ο νόμος 2328/1995 όσο και η αναθεωρημέ¬ 
νη Κοινοτική Οδηγία 97/36/ΕΚ για την Τηλεόραση χωρίς 
Σύνορα (η οποία διατηρεί αλλά και ενισχύει τους περιορι¬ 


σμούς της προγενέστερης Οδηγίας 89/552/ΕΟΚ). ως 
προς τον χρόνο, τη διάρκεια και τη συχνότητα των διαφη- 
μισπκών διακοπών, καθώς και ως προς το περιεχόμενο 
και τον τρόπο παρουσίασης των διαφημίσεων. Έγινε 
προηγουμένως (υπό IV 1 ε) λόγος για τις ανεπιτυχείς 
προσπάθειες συνεννόησης με τους ενδιαφερομένους ώ¬ 
στε να επιτευχθεί μια συμφωνία αυτορρύθμισης και για 
την συνακόλουθη έκδοση Οδηγίας εκ μέρους του Συμ¬ 
βουλίου. 

Το ΕΣΡ δεν περιορίστηκε όμως μόνο στον προληπτικό 
έλεγχο, αλλά ενήργησε και κατασταλτικά. Κατά τη χρονι¬ 
κή περίοδο από 25.5.98 εως 14.6 96, έχοντας μάλιστα 
προαναγγείλει στους σταθμούς ότι οι διαδικασίες συνεν¬ 
νόησης δεν αναστέλλουν τον κατασταλτικό έλεγχο. προέ- 
βη σε καταγραφή των προγραμμάτων των τεσσάρων με¬ 
γαλύτερων τηλεοπτικών σταθμών, οι οποίοι από κοινού 
συγκεντρώνουν πάνω από το 90% της διαφημιστικής 
αγοράς. Ο έλεγχος κατέδειξε συχνές υπερβάσεις του ε¬ 
πιτρεπόμενου ωριαίου και του καθημερινού ορίου για 
προβολή διαφημίσεων, περιπτώσεις μη τήρησης του επι¬ 
τρεπόμενου αριθμού και της διάρκειας των διαφημισπ- 
κών διακοπών εντός προγραμματισμένων εκπομπών, 
οττπκοακουσπκών έργων και δελτίων ειδήσεων (με ή χω¬ 
ρίς χορηγούς), προβολή έμμεσων διαφημίσεων, καθώς 
και παραβίαση των κείμενων διατάξεων περί προβολής 
διαφημίσεων παιδικών παιχνιδιών. Η καταγραφή των εκ¬ 
πομπών, μετά και από προειδοποίηση των σταθμών ότι με 
την έκδοση της Οδηγίας θα ενταθούν οι κατασταλτικές ε¬ 
πεμβάσεις του Συμβουλίου, επαναλήφθηκε κατά τον μή¬ 
να Δεκέμβριο με στόχο τον έλεγχο των διαφημίσεων κατά 
το κρίσιμο διάστημα που προηγείται των εορτών. Η εξέ¬ 
ταση του καταγραφέντος υλικού έδειξε σημαντικές βελ¬ 
τιώσεις στο ζήτημα των διακοπών και του διαφημιστικού 
χρόνου, σοβαρές όμως παραβάσεις στο ζήτημα της δια¬ 
φήμισής παιδικών παιγνιδιών και των έμμεσων διαφημί¬ 
σεων. Κατόπιν των διαπιστώσεων αυτών το Συμβούλιο κί¬ 
νησε κατά των παραβατών την κυρωτική διαδικασία. Η 
διαδικασία αυτή δεν ολοκληρώθηκε εντός του 1998, αλλά 
επρόκειτο να καταλήξει στην επιβολή βαρύτατων χρημα¬ 
τικών προστίμων κατά τις αρχές του επόμενου έτους. Ση- 
μειωτέον ότι η δραστηριότητα αυτή του ΕΣΡ, για την 
οποία μέσω του Υπουργείου Τύπου και ΜΜΕ αλλά και α¬ 
πευθείας το ίδιο ενημέρωσε τη 10η Διεύθυνση της Ευρω¬ 
παϊκής Επιτροπής, απέτρεψε τη λήψη μέτρων κατά της 
χώρας μας εκ μέρους της ΕΕ για το θέμα των τηλεοπτκών 
διαφημίσεων. 

V. ΠΡΟΓΡΑΜΜΑΤΙΣΜΟΣ ΚΑΙ ΕΠΙΚΟΙΝΩΝΙΑ 

Εμφορούμενο από την πεποίθηση ότι η εκπλήρωση της 
αποστολής του επιβάλλει όχι μόνο τη διεκπεραίωση 
τρεχουσών υποθέσεων που εμπίπτουν στις αρμοδιότητές 
του αλλά και τον μεσοπρόθεσμο και μακροπρόθεσμο 
προγραμματισμό και την επιστημονική προετοιμασία των 
μελλοντικών του επεμβάσεων, όσο και την συνεργασία 
ταυ με άλλους θεσμούς για την επίτευξη κοινών στόχων, 
το ΕΣΡ ανέπτυξε κατά το παρελθόν έτος ιδιαίτερα έντονη 
δραστηριότητα στους τομείς του προγραμματισμού και 
της έρευνας αφενός και της επικοινωνίας αφετέρου. Ση- 
μειωτέον ότι οι δύο αυτοί κύκλοι δραστηριότητας συχνό¬ 
τατα διαπλέκονται και ότι ο διαχωρισμός τους στα επόμε¬ 
να γίνεται απλώς για διευκόλυνση της παρουσίασης. 

1. Προγραμματισμός και έρευνα 

Η πείρα που αποκόμισε το ΕΣΡ από την ώς τώρα δρα- 

στηριότητά του του επέτρεψε να προγραμματίσει καλύ¬ 
τερα τη μελλοντική του πορεία με στόχο τη λυσιτελέστε- 
ρη παρέμβασή του προς επίτευξη των σκοπών που 
προδιαγράφει το Σύνταγμα και η νομοθεσία μας. Ειδικό¬ 
τερα: 

α. Άμεσος προγραμματισμός ενεργειών 

Με την πείρα που αποκτήθηκε από την ώς τώρα 
προσπάθεια επίλυσης των προβλημάτων που σχετίζονται 
με τη διαδικασία αδειοδστησης των ραδιοφωνικών και τη¬ 
λεοπτικών σταθμών, το ΕΣΡ προγραμματίζει ήδη παρεμ¬ 
βάσεις που στόχο έχουν την ταχύτερη και αποτελεσματι¬ 
κότερη εξομάλυνση του ραδιοφωνικού τοπίου (ανάλογα 
ισχύουν πιυΐ αίίε ιτιυίεηάιε και για το τηλεοπτικό τοπίο). Οι 
παρεμβάσεις αυτές προς κάθε αρμόδιο όργανο και θε¬ 
σμό αποβλέπουν στη δημιουργία κοινής συνείδησης, αλ¬ 
λά και και στη λήψη συγκεκριμένων μέτρων, προς την α¬ 
κόλουθη κατεύθυνση: (ί) να εγκατασταθεί το συντομό¬ 
τερο δυνατό μια στοιχειώδης νομιμότητα στη χρήση των 
ραδιοφωνικών συχνοτήτων και στην ίδρυση και λειτουρ¬ 
γία ιδιωτικών ραδιοφωνικών σταθμών. Αυτό θα αρχίσει να 
επιτυγχάνεται με την ολοκλήρωση της τρέχουσας διαδι¬ 
κασίας αδειοδότησης. Θα πρέπει όμως παράλληλα (ϋ) να 
παταχθεί με την συνεργασία όλων των αρμόδιων υπηρε¬ 
σιών η ραδιοπειρατεία, η ανεξέλεγκτη εκπομπή ραδιοφω¬ 
νικών μηνυμάτων από πομπούς και κεραίες που δεν υπό- 
κεινται σε κανένα έλεγχο, δεν πληρούν τις προϋποθέσεις 
του νόμου, παρεμβάλλονται σε άλλες συχνότητες και δια- 
ταράσσουν την ασφάλεια των τηλεπικοινωνιών, δημιουρ¬ 
γώντας επί πλέον συνθήκες αχαλίνωτου και αθέμιτου α¬ 
νταγωνισμού μεταξύ νομίμων και παρανόμων σταθμώνΧ 
η αποτελεσματική πάταξη της ραδιοπειρατείας 
προϋποθέτει ακόμη την κατάργηση στην πράξη του ά¬ 
βατου του πάρκου των κεραιών (ίϋ) να προκηρυχθούν, το 
συντομότερο δυνατόν, άδειες ραδιόφωνου και για τις άλ¬ 
λες πόλεις και περιοχές της Ελλάδας. Κυρίως όμως απαι¬ 
τείται η προκήρυξη αδειών και για το μη εμπορικό ή ερα¬ 
σιτεχνικό ραδιόφωνο και η πρόβλεψη και γι' αυτό μιας δέ¬ 
σμης συχνοτήτων. Η πρόνοια και ενίσχυση των 
ραδιοφωνικών σταθμών που ανήκουν σε μη κερδοσκοπι¬ 
κές ενώσεις αποτελεί υποχρέωση του κράτους προκει- 
μένου να διασφαλιστεί η δυνατότητα ραδιοφωνικής 
πλουραλιστικής έκφρασης των περισσοτέρων δυνατών 
ρευμάτων και τάσεων που απαντούν στην κοινωνία των 
πολιτών, καθώς και των μειονοτικών γλωσσικά ή θρη¬ 
σκευτικά ομάδων, που έχουν πληθύνει με την έξαρση του 
μεταναστευτικού προς την χώρα μας ρεύματος. 

β. Ανάθεση ερευνών και μελετών 

Πέραν αυτού του άμεσου προγραμματισμού συγκεκρι¬ 
μένων ενεργειών για το μέλλον με βάση την πείρα που 
αποκτήθηκε από την άσκηοη αρμοδιοτήτων του, το ΕΣΡ 
προέβη κατά το 1998 και σε άλλου είδους προγραμματι¬ 
σμό μεσοπρόθεσμων ή και μακροπρόθεσμων παρεμβά¬ 
σεων. Αυτό έγινε με την ανάθεση ερευνών και μελετών σε 
επιστημονικές ομάδες, από τα πορίσματα των οποίων το 
Συμβούλιο προσδοκούσε την άντληση γνώσεων και συ¬ 
μπερασμάτων, των οποίων οι τρόποι άμεσης πρακπκής ε¬ 
φαρμογής μπορεί και να μην είναι εκ των προτέρων 
δεδομένοι. Της δυνατότητας αυτής έκανε το ΕΣΡ για 
πρώτη φορά χρήση εντός του 1998, με την ανάθεση σε 
ομάδα από επιστήμονες του Παντείου Πανεπιστημίου την 
εκπόνηση έρευνας για τις εκπομπές που προσβάλλουν 
την ανθρώπινη αξιοπρέπεια και θεαματοποιούντον πόνο. 


Η απόφαση αυτή αποδείχθηκε ιδιαίτερα επιτυχής και η έ¬ 
ρευνα που εκπονήθηκε και παραδόθηκε στην ταχθείσα 
προθεσμία (παρουσιάστηκε μάλιστα και σε επιστημονική 
ημερίδα, για την οποία βλ. αμέσως παρακάτω υπό γ) βοή¬ 
θησε ανυπολόγιστα το Συμβούλιο να αντιμετωπίσει 
προληπτικά όσο και κατασταλτικά τέτοιου είδους εκ¬ 
πομπές. 

γ. Οργάνωση επιστημονικών ημερίδων και συναντήσε¬ 
ων 

Κατά το 1998 το ΕΣΡ οργάνωσε για πρώτη φορά επι¬ 
στημονικές ημερίδες και διεθνείς συναντήσεις σε ζητή¬ 
ματα σχετικά με τη ρύθμιση και την εποηχεία των ηλε¬ 
κτρονικών μέσων μαζικής ενημέρωσης και επικοινωνίας. 
Οι ημερίδες και συναντήσεις αυτές, που έγιναν όλες στην 
Αθήνα, ήσαν κατά χρονολογική σειρά οι εξής: 

• Διήμερη συνάντηση (18 και 19 Ιουνίου) των ρυθμιεπι¬ 
κών αρχών των χωρών της Μεσογείου. Η συνάντηση αυ¬ 
τή ήταν η δεύτερη συνάντηση ενός υπό δημιουργία συ- 
ντονισπκού οργάνου μεταξύ των αντίστοιχων ανεξάρ τη- 
των διοικητικών αρχών των μεσογειακών χωρών που 
ανήκουν στην Ευρωπαϊκή Ένωση μετά την ιδρυτική συ¬ 
νάντηση της Βαρκελώνης και είχε ως στόχο την ολοκλή¬ 
ρωση της δημιουργίας του οργάνου, την διεύρυνσή του 
με πρόσκληση προς συμμετοχή και χωρών εκτός Ευρω¬ 
παϊκής Ένωσης και την ανταλλαγή απόψεων επί επίκαι¬ 
ρων ρυθμιστικών θεμάτων του ραδιοτηλεοπτικού χώρου 

• Ημερίδα (9 Ιουλίου) που ουνδιοργανώθηκε με το 
Υπουργείο Τύπου και Μέσων Μαζικής Ενημέρωσης με θέ¬ 
μα τη συζήτηση και κριτική ανάλυση του νομοσχεδίου για 
την παροχή συνδρομητικών ραδιοφωνικών και τηλεοπτι¬ 
κών υπηρεσιών. Η συζήτηση αυτή, που ήταν ανοιχτή και 
που έγινε και με τη συμμετοχή εκπροσώπων του 
οττπκοακουσπκού χώρου, υπήρξε η πρώτη και τελικά και 
η μόνη επιστημονική εκδήλωση στην οποία αναλύθηκε 
διεξοδικά το σχέδιο που επρόκειτο μετά από λίγο να γίνει 
νόμος του Κράτους. 

• Επιστημονική ημερίδα (8 Οκτωβρίου) με θέμα τις εκ¬ 
πομπές που δημοσιοποιούν την ιδιωτική ζωή και θεα- 
ματοποιούν τον ανθρώπινο πόνο. Κατά την ημερίδα αυτή 
παρουσιάστηκαν και συζητήθηκαν τα πορίσματα της έ¬ 
ρευνας που κατά παραγγελία του ΕΣΡ είχε εκπονήσει, ε¬ 
ρευνητική ομάδα του Παντείου Πανεπιστημίου υπό την 
Καθηγήτρια κ. Φ. Τσαλίκογλου με θέμα τις τηλεοπτικές 
εκπομές του είδους ΓββΙίΙγ εόονν. Στην ημερίδα είχαν 
προσκληθεί και πήραν μέρος εκπρόσωποι ψυχαναλυτι¬ 
κών εταιρειών, το Ινστιτούτο Οττπκοακουσπκών Μέσων, 
μέλη της ακαδημαϊκής κοινότητας, ο Δικηγορικός Σύλ¬ 
λογος Αθηνών, η ΕΣΗΕΑ, γνωστοί δημοσιογράφοι κ.ά. 

• Ημερίδα (22 Οκτωβρίου) που ουνδιοργανώθηκε με το 
Γ ραφείο της Ευρωπαϊκής Ενωσης στην Αθήνα, κατά ιην 
οποία οι βασικοί συνεργάτες της 10ης Διεύθυνσης της 
Ευρωπαϊκής Επιτροπής, μαζί με τον προϊστάμενο κ. Σπ. 
Παπά, που είχαν προσκληθεί από το ΕΣΡ, παρουσίασαν 
για πρώτη φορά τις προτάσεις 0γθ]3 για τις νέες τε¬ 
χνολογικές εξελίξεις στ ο χώρο των οπτικοακουστικών μέ¬ 
σων και τις επιπτώσεις τους σε ρυθμιστικά θέματα, ενώ 
στη συνέχεια έγινε διεξοδική ενημέρωση και ανταλλογή 
απόψεων μεταξύ των προσκεκλημένων της ΕΕ και των με¬ 
λών του ΕΣΡ κυρίως επί θεμάτων διαφήμισης. 

δ. Ευρωπαϊκή συνεργασία 

Κατά το παρελθόν έτος το ΕΣΡ ενέτεινε τη συνεργασία 
του τις αντίστοιχες εποπτικές και ρυθμιστικές αρχές των 

λοιπών Ευρωπαϊκών χωρών όσο και με τους θεσμούς και 
τα όργανα της Ευρωπαϊκής Ένωσης που είναι αρμόδια 
για τον έλεγχο του χώρου των ηλεκτρονικών ΜΜΕ. Πριν 
απ’ όλα, το ΕΣΡ συμμετέσχε ενεργά σε όλες τις κοινές εκ¬ 
δηλώσεις που διοργάνωσε ο σύνδεσμος των ευρωπαϊκών 
ρυθμιστικών αρχών που είναι γνωστός ως ΕΡΗΑ (ΈυΓΟ- 
ρβαπ ΡΙβΙίοππ οί Ρθ9υΐ3ΐθΓγ ΑυίάοιϊΙίθε), ήτοι δύο πανευ¬ 
ρωπαϊκές συναντήσεις που έγιναν τον Μάιο στο Όσλο και 
τον Νοέμβριο στο Άαχεν. Οι συναντήσεις αυτές, πέρα α¬ 
πό την αμοιβαία ενημέρωση σε τρέχοντα θέματα εποπτεί- 
ας και ελέγχου, ήσαν αφιερωμένες και σε συγκεκριμένα 
θέματα για τα οποία είχαν ετοιμαστεί εισηγήσεις από επι¬ 
στήμονες έπειτα από τη συμπλήρωση ερωτηματολογίων 
εκ μέρους των αρχών των επί μέρους χωρών. Τα θέματα, 
στα οποία ήσαν αφιερωμένες οι δύο αυτές συναντήσεις, 
ήσαν αφενός ζητήματα ελέγχου του περιεχομένου των 
εκπομπών (ειδικότερα η προστασία του ιδιωτικού βίου και 
ζητήματα διαφημίσεων) και αφετέρου ζητήματα εποπτεί- 
ας και ελέγχου που γεννώνται από την τεχνολογική σύ¬ 
γκλιση. Το ΕΣΡ διά του Προέδρου του ανέλαβε την 
διοργάνωση της μεθεπόμενης συνάντησης, που αποφα- 
σίστηκε να γίνει στην Ελλάδα τον Οκτώβριο 1999. 

Με την Ευρωπαϊκή Ένωση το ΕΣΡ συνέχισε και κατά το 
1998 τη στενή συνεργασία του. Εκτός από ειδικό ταξίδι 
που πραγματοποίησε ο Αναπληρωτής Πρόεδρός του στις 
Βρυξέλλες, όπου είχε επαφές με τη 10η Διεύθυνση, το 
ΕΣΡ πήρε μέρος στη συνάντηση όλων των φορέων που 
σχετίζονται με την εποπτεία και τον έλεγχο των ηλε¬ 
κτρονικών ΜΜΕ που οργάνωσε η Αυστριακή προεδρία 
τον Νοέμβριο στη Βιέννη. Βασικό θέμα ήταν και εδώ η τε¬ 
χνολογική σύγκλιση. Επίσης το ΕΣΡ συμμετέχει ενεργά, 
για πρώτη φορά μέσα στο 1998 και από την 7η συνεδρία¬ 
σή της και εφεξής, στην Επιτροπή Επαφών επί Θεμάτων 
ΜΜΕ του άρθρου 23α της Οδηγίας 97/36/ΕΚ μαζί με εκ¬ 
πρόσωπο του Υπουργείου Τύπου. Τα θέματα μετά οποία 
ασχολήθηκε η Επιτροπή κατά τις τελευταίες συνεδράσεις 
της είναι: (ί) το ζήτημα της εφαρμογής του άρθρου 3α (2) 
της οδηγίας 97/36/ΕΚ, που αφορά την άσκηση τηλεοπτι¬ 
κών δικαιωμάτων για τα γεγονότα μείζονος κοινωνικής 
σημασίας στα διάφορα κράτη-μέλη, θέμα ως προς το 
οποίο υπάρχει ήδη απόφαση της Επιτροπής της Ένωσης 
για τη Δανία, (μ) η παρακολούθηση της εφαρμογής των 
άρθρων 4 και 5 της ίδιας Οδηγίας που αφορούν τον τρόπο 
καταγραφής από τα κράτη μέλη των στοιχείων του 
χρόνου εκπομπής και των ποσοστών που αντιστοιχούν 
στις ταινίες ευρωπαϊκής παραγωγής, και (ίϋ) οι επιπτώ¬ 
σεις της διαφήμισης και της τηλεαγοράς στους ανη¬ 
λίκους, θέμα στο οποίο η Επιτροπή προσανατολίζεται 
προς τη διαμόρφωση σχεδίου προδιαγραφών κατ’ εφαρ¬ 
μογή του άρθρου 16 της Οδηγίας. 

Ειδικά πρέπει να μνημονευθεί η στενή επικοινωνία και α¬ 
νταλλαγή επισκέψεων που εγκαινίασε το ΕΣΡ με την 
ομόλογη του Αρχή Ραδιοτηλεόρασης Κύπρου, η οποία ι¬ 
δρύθηκε και λειτούργησε κατά το 1998. Η στενή συνερ¬ 
γασία μαζί της αποτελεί άμεσο στόχο του ΕΣΡ, το οποίο 
και προγραμμαπζει την καθιέρωση κοινών κατ’ έτος συ¬ 
νεδριάσεων των δύο αρχών με σκοπό τον συντονισμό των 
ρυθμιστικών επεμβάσεων και ει δυνατόν και την αμοιβαία 
προσαρμογή του θεσμικού πλαισίου. 

ε. Συμμετοχή σε ημερίδες και συνέδρια στην Ελλάδα 
και στο εξωτερικό 

Στο πλαίσιο των διεθνών του επαφών και σχέσεων σχέ¬ 


σεων το ΕΣΡ είτε με τον Πρόεδρο ή τον Αναπληρωτή Πρό¬ 
εδρο είτε με ένα ή περισσότερα από τα μέλη του πήρε 
μέρος και εκπροσωπήθηκε σε σειρά διεθνών και εγχώ¬ 
ριων συναντήσεων, συνεδρίων και λοιπών εκδηλώσεων ό¬ 
πως είναι ιδίως η συνάντηση του Ευρωπαϊκού Ροίυπι στο 
Ελσίνκι με θέμα «Τηλεόραση και ταινίες», η συνάντηση ερ¬ 
γασίας του δικτύου των Μεσογειακών Ρυθμιστικών Αρ¬ 
χών στο Παρίσι με θέμα «Ρυθμιστικοί κανόνες για την κα¬ 
λωδιακή, δορυφορική και ψηφιακή τηλεόραση», το Τρίτο 
Διεθνές Συνέδριο «Μητρόπολις» στο Τελ-Αβίβ με θέμα 
«Μετανάστευση-ξενοφοβία-ρατσισμός», το Τηλεοπτικό 
Σεμινάριο που οργάνωσε η ΕΕ σε συνεργασία με την Αυ¬ 
στριακή προεδρία στη Βιέννη με θέμα «Τηλεοπτικά Μέσα 
και Αρχές» στα πλαίσια της Αυστριακής Προεδρίας της 
Ένωσης σε συνεργασία με την 10η Διεύθυνση της Ευρω¬ 
παϊκής Επιτροπής την 26.11.98, τα συνέδρια της ΕΡΡΑ 
που προαναφέρθηκαν κ.ά. 

2. Επικοινωνία 

α. Σχέσεις με τη Βουλή των Ελλήνων και το Υπουργείο 
Τύπου και ΜΜΕ 

Το ΕΣΡ συνέχισε και κατά το παρελθόν έτος τη στενή 
του σχέση και συνεργασία με τους δύο βασικούς προϊ¬ 
στάμενους θεσμούς, με τους οποίους είναι άμεσα συνδε- 
δεμένη η λειτουργία του: τη Βουλή των Ελλήνων και το 
Υπουργείο Τύπου και Μέσων Μαζικής Ενημέρωσης. Με 
τη Βουλή των Ελλήνων η επικοινωνία λαμβάνει χώρα α¬ 
φενός με την εκ μέρους τοϋ Προέδρου του ΕΣΡ ενημέ¬ 
ρωση του Προέδρου της Βουλής και αφετέρου με την τα¬ 
κτική πρόσκληση του Προέδρου του ΕΣΡ σε ακρόαση α¬ 
πό την Επιτροπή Θεσμών και Διαφάνειας της Βουλής, 
ενώπιον της οποίας εκθέτει τη δραστηριότητα του Συμ¬ 
βουλίου και απαντά στις ερωτήσεις των μετεχόντων στην 
Επιτροπή βουλευτών. Κατά το 1998 ο Πρόεδρος του ΕΣΡ 
προσεκλήθη σε τρεις συνολικά συνεδριάσεις της Επι¬ 
τροπής Θεσμών και Διαφάνειας, ενώ εκλήθη μία φορά σε 
ακρόαση και από την Επιτροπή Δικαιοσύνης, Δημόσιας 
Διοίκησης και Δημόσιας Τάξης. 

Εξ άλλου με το Υπουργείο Τύπου και Μέσων Μαζικής Ε¬ 
νημέρωσης η επικοινωνία είναι συνεχής. Ο Πρόεδρος του 
ΕΣΡ ενημερώνει τακτικά τον προϊστάμενο Υπουργό για 
την πορεία του έργου του Συμβουλίου και συζητά μαζί του 
τα μείζονα προβλήματα του ραδιοτηλεοπτικού χώρου. Ει¬ 
δική μνεία χρειάζεται η συνεργασία με το Υπουργείο κατά 
το διάστημα που προηγήθηκε της ψήφισης από τη Βουλή 
του σχεδίου νόμου γιά την παροχή συνδρομητικών ρα¬ 
διοφωνικών και τηλεοπτικών υπηρεσιών, διάστημα κατά 
το οποίο το Συμβούλιο διοργάνωσε από κοινού με το 
Υπουργείο ημερίδα για το θέμα (βλ. ανωτ. υπό 1 γ), αλλά 
και διατύπωσε προς αυτό απόψεις επί πολλών σημείων 
του σχεδίου, μερικές μάλιστα από τις οποίες (έστω και αν 
όχι όλες στις οποίες το Συμβούλιο είχε επιμείνει σε γρα¬ 
πτό υπόμνημά του) έγιναν και περιεχόμενο του νόμου. 

β. Επικοινωνία με άλλες αρχές και οργανισμούς 

Καθ' όλη τη διάρκεια του χρόνου το ΕΣΡ διά του Προέ¬ 
δρου, του Αναπληρωτή Προέδρου και των μελών του 
προσκλήθηκε και πήρε ενεργό μέρος σε σειρά ημερίδων, 
συνεδρίων και γενικά εκδηλώσεων που αφορούσαν αμέ¬ 
σως ζητήματα απτόμενα του ραδιοτηλεοπτικού χώρου 
και της εποπτείας του και οργανώθηκαν από άλλες αρχές 
και οργανισμούς, με τους οποίους άλλωστε το ΕΣΡ δια¬ 
τήρησε συνεχή επαφή και είχε μαζί τους ατενή συνεργα¬ 
σία. Ενδεικτικά αναφέρονται εδώ εκδηλώσεις οργανωμέ- 

νες από τον Πρόεδρο της Βουλής σε συνεργασία με το 
Πανεπιστήμιο Αθηνών, του Υπουργείου Τύπου και Μέσων 
Μαζικής Ενημέρωσης, την ΕΣΗΕΑ, του Δικηγορικού Συλ¬ 
λόγου Αθηνών (σε περισσότερες από μία εκδηλώσεις), 
του Τεχνικού Επιμελητηρίου Ελλάδας, του Υπουργείου 
Μεταφορών, του Ινστιτούτου Οπτικοακουστικών Μέσων 
κ.ά. 

γ. Επικοινωνία με την κοινωνία των πολιτών 

Κατά τη διάρκεια του 1998 το ΕΣΡ είτε διά του Προέ¬ 
δρου και του Αναπληρωτή Πρόεδρου του είτε δί ενός ή 
περισσότερων μελών του πήρε μέρος με -τη μορφή γρα¬ 
πτών και προφορικών παρεμβάσεων του σε μεγάλο αριθ¬ 
μό ημερίδων, συνεδρίων και λοιπών εκδηλώσεων αφιε¬ 
ρωμένων σε θέματα σχετικά με τον οπτικο-ακουστικό 
χώρο και τις ρυθμίσεις του, που διοργανώθηκαν από συλ¬ 
λόγους, Ιδρύματα και λοιπές ενώσεις πολιτών. Οι περισ¬ 
σότερες από τις εκδηλώσεις αυτές, που έγιναν κυρίως 
στην Αθήνα και τη Θεσσαλονίκη, ήσαν αφιερωμένες στην 
προστασία του παιδιού από την τηλεόραση καθώς επίσης 
και στο πρόβλημα της τηλεοπτικής παρουσίασης της 
βίας, θέματα ως προς τα οποία το ΕΣΡ αποδίδει μεγάλη 
σημασία στην άμεση επικοινωνία και συνεργασία με την 
κοινωνία των πολιτών. 

Η επικοινωνία του ΕΣΡ με την κοινωνία των πολιτών έγι¬ 
νε όμως και με άλλους τρόπους. Το Συμβούλιο συνέχισε 
και κατά το 1998 την προσπάθεια που είχε αρχίσει το 
προηγούμενο έτος και σχεδίασε νέα σύντομα τηλεοπτικά 

μηνύματα (σποτ), τα οποία προβλήθηκαν από τους τη¬ 
λεοπτικούς σταθμούς ενημερώνοντας τους πολίτες για 
τις αρμοδιότητες και το έργο του ΕΣΡ ή κινώντας την 
προσοχή τους σε ειδικά ζητήματα σεβασμού αγαθών και 
αξιών προστατευόμενων από τη ραδιοτηλεοπτ,κή 
νομοθεσία. Πέρα από αυτό, το ΕΣΡ κατέβαλε συνεχή ει¬ 
δική φροντίδα για την ενημέρωση του κοινού ως τις δρα¬ 
στηριότητες του, ιδίως με την καθ' όλη τη διάρκεια του 
έτους παραχώρηση εβδομαδιαίας συνέντευξης τύπου, 
με την παραχώρηση πολλών έκτακτων συνεντεύξεων σε 
εφημερίδες και περιοδικά και με τη συχνή (αν και για ευ¬ 
νόητους λόγους λελογισμένη) συμμετοχή και παρουσία 
μελών του σε τηλεοπτικές και ραδιοφωνικές εκπομπές. 

VI. ΤΑ ΟΙΚΟΝΟΜΙΚΑ ΤΟΥ ΕΣΡ 

Στα επόμενα δίνεται η δυνατότητα σχηματισμού μιας 
συνοπτικής εικόνας των οικονομικών του ΕΣΡ κατά το πα¬ 
ρελθόν έτος. Προηγείται ένας συνοπτικός πίνακας 
απολογισμού δαπανών 1998. Ο πίνακας αυτός δίνει την 
εικόνα του τελικού ετήσιου προϋπολογισμού (δηλαδή 
του προϋπολογισμού όπως διαμορφώθηκε μετά τις διε- 
νεργηθείσες μεταφορές δαπανών από κωδικό σε κωδικό 
σύμφωνα με τις ανακύψασες ανάγκες) ανά κωδικό δαπά¬ 
νης σε άμεση σύγκριση προς τα ανά κωδικό πράγματι ί·α- 
πανηθέντα χρηματικά ποσά. Σε μια τελευταία στήλη ανα- 
γράφεταιτο ανά κωδικό τελικό πλεόνασμα. Ακουλουθούν 
σύντομες παρατηρήσεις, στις οποίες εξηγείται γιατί πα¬ 
ρατηρήθηκαν τα βασικότερα από τα πλεονάσματα. 


ΠΡΟΫΠΟΛΟΓΙΣΜΟΙ ΔΑΠΑΝΕΣ ΠΛΕΟΝΑΣΜΑ 


ΚΩΔΙΚΟΣ 

ΔΑΠΑΝΗΣ ΠΕΡΙΓΡΑΦΗ 


311 

Βασικός μισθός εκτάκτων υπαλλήλων 

7.000.000 

0 

7.000.000 

321 

Επίδομα χρόνου υπηρεσίας 

3.000.000 

0 

3.000.000 

323 

Επίδομα οικογενειακών βαρών 

1.000.000 

0 

1.000.000 

325 

ΑΤΑ και διορθωτικό ποσό αποδοχών εκτάκτων 

5.000.000 

0 

5.000.000 

351 

Εισφορές στο ΙΚΑ 

2.000.000 

0 

2.000.000 

352 

Λοιπές εισφορές 

2.000.000 

0 

2.000.000 

515 

Αποζημίωση ή έξοδα κίνησης μελών Δ.Σ. 

63.000.000 

39,446.378 

23.553.622 

711 

Εξοδα μετακίνησης πολιτικών υπαλλήλων 

500.000 

0 

500.000 

732 

Εξοδα μετακίνησης λοιπών προσώπων 

4.500.000 

4.300,645 

199.355 

824 

Τηλεπικοινωνιακές υπηρεσίες 

1.000.000 

712.544 

287.456 

831 

Υδρευση 

500.000 

0 

500.000 

841 

Δημοσίευσές 

2.000.000 

818.300 

1.181.700 

843 

Εκδόσεις και εκτυπώσεις 

4.000.000 

756.970 

3.243.030 

845 

Δαπάνες δημοσίων σχέσεων 

9,000.000 

4.900.000 

4.100.000 

846 

Οργάνωση συνεδρίων 

3.000.000 

2.060.000 

940.000 

851 

Συντήρηση και επισκευή κτιρίων 

4.000.000 

3.760.000 

240.000 

864 

Συντήρηση και επισκευή ηλεκτρονικού εξοπλισμού 

2.000.000 

1.907.000 

93.000 

869 

Συντήρηση και επισκευή λοιπού εξοπλισμού 

1.000.000 

478.304 

521.696 



9194 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΟΛΙΚΟΣ 

ΔΑΠΑΝΗΣ ΠΕΡΙΓΡΑΦΗ 


ΠΡΟΫΠΟΛΟΓΙΣΜΟΣ ΔΑΠΑΝΕΣ ΠΛΕΟΝΑΣΜΑ 


871 

Αυοιβές φυσικών προσώπων 

22.000.000 

14.840.100 

7.159.900 

873 


3.000.000 

1.860.000 

1.140.000 

879 


8.000.000 

344.560 

7.655,440 

1111 

* * ----- — -- 

Ποουήθεια γραφικών υλών 

1.500.000 

894.000 

606.000 

1121 


3.000.000 

414.000 

2.586.000 

1141 

Ποουήθεια υλικών μηχανογράφησης 

300 000 

224.200 

75.800 

1231 

Ποουήθεια ειδών καθαριότητας 

400.000 

176.233 

223.767 

1512 

Καύσιυα θέουανσης και δαπάνες κοινοχρήστων 

800.000 

0 

800.000 

1699 

Λοιπές προμήθειες υλικών 

1.500.000 

1.042.000 

458.000 

1711 

Ποουήθεια επίπλων 

5.500.000 

4.800.000 

700.000 

1712 

Ποουήθεια συσκευών κλιματισμού 

1.000.000 

345.000 

655.000 

1713 

Ποουήθεια μηχανημάτων Φωτοαντιγραοής_ 

4.000.000 

■·™ 

257.000 

1722 

ΐϊηΐίΐηίη 

1.000.000 

379.960 

620.040 

1723 

Γ Γ ( , >ιι·'. 

Ποουήθεια Ηλεκτρονικών υττολογιοτών 

19.500.000 


8.232.000 

1729 

Ποουήθεια υπχανικού και λοπτού εξοπλισμού 

2.000.000 

1.153.000 

847,000 

2659 

Λοιπές εισφορές σε διεθνείς οργανισμούς 

2.000.000 

672.000 

1.328.000 

5173 

Δαπάνες πλήρωσης θέσεων προσωπικού 

5.000.000 

0 

5.000.000 


195.000.000 101.296.194 93.703.806 


Παρατηρήσεις επί του απολογισμού δαπανών 

Όπως προκύπτει από τον πίνακα της προηγούμενης σε¬ 
λίδας, κατά το έτος 1998 οι πραγματοποιηθείσες δαπά¬ 
νες υπολείπονται σημαντικά από τις προϋπολογισθείσες. 
Όσον αφορά τα συνολικά μεγέθη, οι δαπάνες κάλυ ψαν το 
52% του συνολικού προϋπολογισμού. Η σημαντική αυτή 
απόκλιση του προϋπολογισμού οφείλεται κυρίως στα ε¬ 
ξής: 

• στη μη διενέργεια δαπανών για αρκετούς κωδικούς 
δαπανών που σχετίζονται με θέσεις προσωπικού (κωδ. 
311,321, 323, 325, 351, 352 και 5173), λόγω της κατά τα 
ανωτέρω μη ολοκλήρωσης της διαδικασίας προσλήψε¬ 
ων, συνολικού ποσού 25 εκ. δρχ. 

• στην κάλυψη αποζημιώσεων και εξόδων κίνησης 
των μελών του Συμβουλίου με ποσό που υπολείπεται 


του προϋπολογισθέντος κατά 23,5 εκ. δρχ. περίπου 

• στην ύπαρξη πλεονάσματος στις αμοιβές φυσικών 
και νομικών προσώπων κατά 16 εκ. δρχ. περίπου {και εδώ 
ο βασικός λόγος είναι η καθυστέρηση των διαδικασιών 
για λόγους για τους οποίους δεν ευθύνεται το ΕΣΡ) 

• στην ύπαρξη πλεονάσματος από την προμήθεια ηλε¬ 
κτρονικών υπολογιστών, ποσού 8,2 εκ. δρχ. περίπου 
(προμήθεια που επίσης σχετίζεται με την πρόσληψη 
προσωπικού). 

Το υπόλοιπο του πλεονάσματος, ήτοι περίπου 21 εκ. 
δρχ., προκύπτει από θετικές αποκλίσεις σε 25 κωδικούς. 

Αθήνα, 31 Μαρτίου 1999 

Ο Πρόεδρος του ΕΣΡ 
ΠΑΥΛΟΣ ΣΟΥΡΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













































































